
METPO, ΜΕΛΟΣ, ΟΨΈΕΙΣ: 
Η SHMASIA TOYS ΓΙΑ TH ΣΚΗΝΙΚΗ 
EPMHNEIA ΤΗΣ TPATQAIAS 


: κοπὸς τοῦ παρόντος μελετήματος εἶναι va ὑποδείξει τὴ στενὴ 

σχέση ποὺ ἔχουν μὲ τὸ ποιητικὸ κείμενο ὄχι μόνο ἣ μελοποιία καὶ 
ἡ ὄψις, ποὺ ἔτσι κι ἀλλιῶς συμπεριλαμβάνονται στὰ κατὰ τὸ ποιὸν 

, ~~ / > \ \ 3, / > \ Vow \ / \ 
μέρη τῆς τραγωδίας ἀπὸ TOV Ἀριστοτέλη, ἀλλὰ καὶ ὅλα TH μέσα καὶ 
τρόποι ἐκφορᾶς τοῦ λόγου καὶ ἀναπαράστασης τῆς πλοχῆς τῆς τρα- 
γωδίας, ἀπὸ τὸ μέτρο ποὺ εἶναι ἐγγενὲς στὸν ποιητικὸ λόγο ὡς τὴν 
κίνηση τῶν προσώπων μέσα στὸν σκηνικὸ χῶρο. 


ΠΟΙΉΣΗ ΚΑΙ ΠΑΡΑΣΤΑΣΗ 


Πρόκειται γιὰ σχέση σημασιακή, ποὺ ἀπορρέει ἀπὸ τὸ κείμενο καὶ 
προσθέτει στὴν ἀπὸ σκηνῆς διδασκαλία τοῦ δράματος, τραγικοῦ καὶ 
κωμικοῦ ἐξίσου, διευκρινίσεις καὶ συνυποδηλώσεις μέσῳ ἀκουστικῶν 
καὶ OTTLXOY σημασιοδοτικῶν κωδίκων. Οἱ κώδυκες αὐτοὶ ἀποτελοῦν 
συστήματα συμβάσεων ποὺ δημιουργοῦνται καὶ καθιερώνονται βαθ- 
υηδὸν στὸ πλαίσιο μιᾶς θεατρι»κεἣἧς παράδοσης, εἴτε πρόκειται γιὰ τὸ 
θέατρο Νῶ ἣ Καμπούχι τῆς Ἰαπωνίας, τὴν Ὄπερα τοῦ Πεκίνου, τὴν 
Commedia dell’arte, τὸ εὐρωπαϊκὸ μπαλέτο, τὴν ἰταλυκὴ ὄπερα, ἢ τὴν 
τραγωδία τῆς ἀρχαίας Ἀθήνας. Σὲ ὅλες αὐτὲς τὶς περιπτώσεις --- καὶ 
ἀσφαλῶς ὄχι μόνο σ᾽ αὐτές — βοηθοῦσε τὸ γεγονὸς ὅτι ἣ διεπαφὴ τοῦ 
κοινοῦ μὲ τὸ δρᾶμα γινόταν (ἢ γίνεται ἀκόμη) σχεδὸν ἀποκλειστικὰ 
μέσῳ τῆς θεατρικῆς παράστασης καὶ ὄχι μέσῳ ἀναγνώσεως. 
Ὡστόσο, ἣ τραγωδία διαφοροποιεῖται ἀπὸ τὰ παραπάνω δραμα- 
τικὰ εἴδη ὡς πρὸς τοῦτο: ἐνῶ μετάφραση τῶν ἔργων, φέρ᾽ εἰπεῖν, τοῦ 

γιαπωνέζικου θεάτρου ἦταν καὶ εἶναι ἀδιανόητη, καὶ οἱ μεταφράσεις 
Tov εὐρωπαϊκοῦ μουσικοῦ θεάτρου σπανίζουν --- ποιός θὰ ἤθελε νὰ δεῖ 
ἢ ν᾽ ἀκούσει τὶς ὄπερες τοῦ Βέρντι ἢ τοῦ Βάγχνερ μεταφρασμένες: -- 
ἡ τραγωδία ἄρχισε νὰ μεταφράζεται σὲ εὐρωπαϊκὲς γλῶσσες ἀπὸ τὴν 
Ἀναγέννηση κι ἔπειτα, ὅταν ἣ ἀρχαία θεατριυκὴ παράδοση εἶχε ἀπὸ 
αἰώνων λησμονηθεῖ. Ἐπίσης, δὲν ὑπῆρχε ἀκόμα ἀρχαιολογικὴ ἔρευνα 
(ἐκτὸς Ἰταλίας), τὸ θέατρο τοῦ Διονύσου στὴν Ἀθήνα ἔπρεπε νὰ περι- 
μένει ἄλλους τρεῖς αἰῶνες γιὰ νὰ τὸ , ἀποχαλύψουν, ἣ μελέτη τῆς χε- 
ραμεικῆς ἢ τῆς χοροπλαστικῆς δὲν εἶχε κὰν ἀρχίσει, ἐνῶ ἣ γνώση τῆς 
ἀρχαίας μετρικῆς καὶ μουσικῆς ἦταν περιορισμένη. Ὑπῆρχε ¢ ὅμως 
στὴν Εὐρώπη τῆς Ἀναγέννησης ἀνυπόκριτος θαυμασμὸς γιὰ τὴν 
κλασυκὴ ἀρχαιότητα, ὑπῆρχε ἣ τυπογραφία — ὁ Σοφοκλῆς ἐκδόθηκε 
ἀπὸ τὸν Ἄλδο τὸ 1502, ὁ Εὐριπίδης τὸ 1503, ὁ Αἰσχύλος τὸ 1518 —, 
καὶ τὸ τελευταῖο τέταρτο τοῦ δου αἰώνα ὁ μεγάλος Ἰταλὸς ἀρχιτέ- 
xtovac, Andrea Palladio, σχεδίασε στὴ γενέτειρά tov, Vicenza, τὸ 
περίφημο Teatro Olimpico, ἀκολουθώντας τοὺς κανόνες ἀρχιτεκτο- 
νυκἧῆς τοῦ ρωμαϊκοῦ θεάτρου ποὺ εἶχε θεσπίσει ὁ Ρωμαῖος συνάδελ- 
φός του, Βιτρούβιος. 

Στοὺς τρεῖς αἰῶνες ποὺ ἀκολούθησαν, ἀπὸ τὸ 1600 ὡς τὸ 1900, τὸ 
ἀρχαῖο δρᾶμα -- ὄχι μόνο ἣ τραγωδία — ἄσκησε μεγάλη ἐπίδραση 
τόσο στὸ μουσικὸ ὅσο καὶ στὸ νεοκλασικὸ θέατρο τῆς Ἰταλίας, τῆς 
Γαλλίας καὶ τῆς Γερμανίας, ἀφοῦ ὁ ἑλληνορωμαϊκὸς πολιτισμὸς 
ὑπῆρξε στὸ ἴδιο διάστημα ἣ ἀδιαφιλονίκητη βάση τοῦ νεότερου εὐρω- 
παϊκοῦ πολιτισμοῦ. Ἧ μεγάλη ἐπίδραση, ὅμως, στὴν ὁποία ἀνα- 
φέρθηχα δὲν πῆρε ποτέ -- δὲν θὰ μποροῦσε νὰ πάρει -- τὴν μορφὴ 
ἀναβίωσης τοῦ τραγικοῦ ἢ τοῦ κωμικοῦ θεάτρου, ἀφοῦ ἣ ἔρευνα τῶν 
θεατρυκῶν ἀρχαιοτήτων δὲν ἄρχισε πρὶν ἀπὸ τὰ μέσα τοῦ 190v 
αἰώνα. Ὁδήγησε, ὡστόσο, στὴ μεταφύτευση καὶ πολὺ συχνὰ μετάλ- 
λαξη τῶν ἀρχαίων ἔργων σὲ νέο περιβάλλον καὶ ἄλλο θεατρικὸ εἶδος, 
π.χ.-. τῆς ὄπερας, τοῦ κλασικοῦ γαλλικοῦ θεάτρου του 17ου αἰ. ἢ, 
ἀργότερα, στὸν εἰκοστὸν αἰώνα, TOD σύγχρονου ρεαλιστικοῦ, μοντέρ- 
νου, ἣ μεταμοντέρνου θεάτρου. 

Χαραχτηριστικὰ παραδείγματα διασχευῆς κατὰ τοὺς κανόνες καὶ 
τὸ ὕφος τοῦ ρεαλισμοῦ εἶναι Τὸ Πένθος ταιριάζει στὴν Ἠλέκτρα τοῦ 
Eugene O’Neill (1888-1953) καὶ τὸ Cocktail Party τοῦ Τ. 5. Elliot 
(1988-1965). Παραδείγματα μοντέρνας μεταλλαγῆς ἀρχαίου ἔργου 
εἶναι ἣ Ὀρέστεια τοῦ Γιάννη Ξενάκη καὶ μεταμοντέρνας Οἱ Ἀτρεῖδες 

(Les Atrides) τὴς Ariane Mnouchkine (1991-92), τὸ τελευταῖο μάλιστα 
ὄχι μέσῳ διασκευῆῇς ποὺ νὰ καταλήγει σὲ νέο κείμενο, ἀλλὰ μέσῳ 
ὑμετάφρασης ποὺ χρησιμεύει σὲ καινοφανὴ θεατρικὴ ἀναπαράσταση: 
ἐμπνευσμένη κυρίως ἀπὸ τὶς θεατρικὲς παραδόσεις τῆς Ἰνδίας. Στοὺς 
ἀντίποδες τῶν Ἀτρειδῶν τὴς Mnouchkine βρίσκεται ἀσφαλῶς ἣ Ὀρέ- 
στεια τοῦ Peter Hall μὲ ἄνδρες ἠθοποιοὺς καὶ προσωπεῖα (1981): 
παράσταση ποὺ ξεκίνησε μιὰ σοβαρὴ προσπάθεια τοῦ μεγάλου 
Ἄγγλου σχηνοθέτη νὰ διδαχθεῖ ἀπὸ τὴν ἔρευνα τοῦ ἀρχαίου θεάτρου, 
ποὺ εἶχε πάρει ἐντατικὴ μορφὴ στὴ Μ. Βρεταννία ἰδίως ἀπὸ τὴ 
δεκαετία τοῦ 1950 καὶ ἑξῆς.᾽ Ἢ ὑποδοχὴ ποὺ εἶχε ἣ περίφημη ἐκείνη 
παράσταση τὸν ἔκαμε νὰ συνεχίσει μὲ τὴ “υσιστράτη (1993), τοὺς 
Οἰδίποδες (1996), καὶ τὶς Βάκχες (2002). 


ΣΗΜΑΣΙΑΚΟΙ KOAIKEX ΚΑΙ ΣΥΝΥΠΟΔΗΛΩΣΕΙ͂Σ 
ΤΗΣ ΠΑΡΑΣΤΑΣΗΣ 


Ἀναφέρθηχα λίγο πιὸ πάνω σὲ σημασιακοὺς κώδικες καὶ συνυποδη- 
λώσεις ποὺ μποροῦν νὰ πλαισιώνουν τὸν λόγο, νὰ ἀναδεικνύουν τὸ 
νόημα καὶ νὰ ἐνισχύουν τὴν πρόσληψη τοῦ δράματος ἀπὸ τὸ κοινὸ τοῦ 
θεάτρου. Εἶναι αὐτοὶ ἀκριβῶς οἱ κώδικες ποὺ ἀντικαθίστανται σὲ 
κάθε διασκευὴ ἢ μετάφραση, ἣ ὁποία ἐξ ὁρισμοῦ ἐπιχειρεῖ νὰ ἐκσυγ- 
χρονίσει ἕνα ἔργο, ὥστε νὰ κάμει δυνατὴ τὴ μεταφορά του μέσῳ τῆς 
παράστασης σὲ νέο γλωσσικὸ καὶ πολιτισμικὸ περιβάλλον. Ἀλλὰ τὸ 
ἐρώτημα εἶναι ἂν ἣ μεταφορά, διασχευὴ 3 ἢ μεταλλαγὴ γίνεται μετὰ 
λόγου γνώσεως — τοῦ ἀρχαίου λόγου. ἐννοῶ -- καὶ τῶν ὅρων καὶ 
τρόπων τῆς ἀρχαίας παράστασης, ὅπως ἀληθεύει γιὰ τὶς παρα- 
στάσεις τοῦ Peter Hall, ἢ ἂν γίνεται αὐθαιρέτως ἐν ὀνόματι τῆς 
καλλιτεχνικῆς ἐλευθερίας ἢ τῶν προσδοκιῶν ἑνὸς σύγχρονου κοινοῦ, 
ποὺ ἔχει συνηθίσει, φέρ᾽ εἰπεῖν, νὰ βλέπει τὶς παραστάσεις τοῦ 
Ἑλληνικοῦ Φεστιβὰλ στὸ Ἡρώδειο καὶ τὴν Exidaveo, ἢ νὰ παρακο- 
λουθεῖ τὶς παραστάσεις τῆς Ariane Mnouchkine στὸ Παρίσι, ποὺ 


1. Ἂν χαὶ γιὰ τὴ χρήση τῶν προσωπείων ὁ ἴδιος ἀναγνωρίζει τὴν ὀφειλή του στὸν 
μεγάλο σχηνοθέτη καὶ θεωρητικὸ τοῦ θεάτρου, Michel Saint-Denis (1897-1971), 
ὅπως λέει σὲ δημόσια συζήτηση (platform discussion) μὲ τὸν Peter Stothard στὸ 
"EOvixd Θέατρο τῆς Ἀγγλίας, τὴν 21η Σεπτεμβρίου 1996 (προσβάσιμη από τὴν 
ιστοσελίδα του National Theatre [Platform Papers]). 

παραπέμπουν -- οἱ τελευταῖες — χωρὶς ἐξαίρεση σὲ ἀσιατικὲς θεατρι- 
κὲς παραδόσεις, δημιουργώντας ἔτσι μιὰ πολυπολιτισμυκὴ αὔρα 
γύρω ἀπὸ δραματικὰ πρόσωπα, μολονότι ἀπευθύνονται σὲ μονοπο- 
λιτισμικὸ εὐρωπαϊκὸ κοινό (Eix. 1). 


Eix. 1. Εἴσοδος τοῦ Χοροῦ 
στὸν Ἀγαμέμνονα τῶν 
Ἀτρειδῶν (Les Atrides) τοῦ 
Théatre du Soleil 


Εἶναι ὅμως καιρὸς τώρα νὰ δοῦμε ἀπὸ πιὸ κοντὰ TL μποροῦσαν νὰ 
σημαίνουν ἣ νὰ ὑποδηλώνουν οἱ κώδικες τῆς ἀπὸ σκηνῆς διδασκαλίας 
τοῦ δράματος γιὰ τὸ κοινὸ τῆς ἀρχαίας Ἀθήνας. Πρῶτα πρῶτα, ἣ 
τραγικὴ λέξις -- ὅπως καὶ ἣ κωμική, ἄλλωστε — εἶναι ἀμιγῶς 
ποιητική, εἶναι τὸ ποιητικὸ ὕφος τοῦ δραματικοῦ εἴδους καὶ ποτὲ 
ἡ ἰδιόλεκτος τῶν δραματυκῶν προσώπων. Ἀντίθετα μὲ τὸν Σαίξπηρ, 
ποὺ χρησιμοποιοῦσε συχνὰ τὸν πεζὸ λόγο, ὅταν ἤθελε νὰ δώσει ρεα- 

᾿ f nv \ \ \ bi > \ \ \ BA 

piGnIn vee? TOVO ἢ κωμικὴ χροιᾶ σε διαλόγους (ἀλλὰ καὶ σὲ ἄλλες 
περιστάσεις ὅπου χρησιμοποιοῦσε τὸ ὕφος τῆς ρητοριρκῆς), στὴν 
ἀρχαία. τραγωδία ἀ ἀκόμα χαὶ τὰ ἐπιφωνήματα εἶναι συνήθως μέρος 
τοῦ στίχου ἢ ὁλόκληροι στίχοι, ὄχι μόνο σὲ λυρικὰ συμφραζόμενα, 
oe ν᾽ ε \ \ \ / ~ ~ ~ > , > \ 
ὅπως εἶναι ὁ κομμὸς πρὸς στὸ τέλος τῶν Περσῶν τοῦ Αἰσχύλου, ἀλλὰ 
καὶ σὲ σκηνὲς ἰαμβικοῦ διαλόγου, δηλαδὴ στὰ γλωσσικὰ καὶ μετρικὰ 
ἁπλούστερα μέρη τῆς τραγωδίας: 


ΚΑΣΣΑΝΔΡΑ. παπαῖ, οἷον τὸ πῦρ: ἐπέρχεται δέ μοι. 
ὀτοτοῖ, Λύκει᾽ Ἄπολλον, οὐ ἐγὼ ἐγώ. (Αἰσχ. Ayau. 1256-57) 

®IAOKTHTH. ἀπόλωλα, τέκνον: βρύκομαι, τέκνον: παπαῖ, 
ἀπαππαπαππαῖ,παππαπαππαπαππαπαῖ. (Σοφ. Φι- 
λοκτ. 745-46) 

ATAMEMNON. παπαῖ: τὸ σιγᾶν οὐ σθένω, σὲ δ᾽ ἤνεσα. (Ede. Tq. ἐν 
Αὐλ. 655) 


Ἂν θυμηθοῦμε ὅτι ὁ τραγικὸς διάλογος διεξάγεται μὲ ἀρχικὰ 
πολύστιχες ρήσεις, ἐνῶ ἀργότερα ἐπιταχύνεται μὲ τοὺς τρόπους τῆς 
στιχομυθίας καὶ τῆς ἀντιλαβῆς μεταξὺ δύο προσώπων. ἀντιλαμ.- 
βανόμαστε ὅτι τὸ ἐπίπεδο τοῦ λόγου εἶναι ὑψηλότερο ἀπὸ ἐκεῖνο τοῦ 
κοινοῦ διαλόγου. Καὶ αὐτὸ ὅμως εἶναι μόνο ἣ ἀρχὴ τῆς σχημα- 
τοποίησης, γιατὶ ὑπάρχουν ἀκόμα δύο ὑψηλότερα ἐπίπεδα ἔκφρασης, 
ποὺ μεγαλώνουν αὐξητικὰ τὴν ἀπόσταση ἀνάμεσα στὸν καθημερινὸ 
καὶ τὸν ποιητικὸ λόγο ἤ, ὅπως θὰ δοῦμε λίγο ἀργότερα, ἀνάμεσα στὸ 
καθ᾽ ἕκαστον καὶ τὸ καθόλου, ἣ μίμησις τοῦ ὁποίου ὁρίζεται ὡς ἔργο 
τοῦ ποιητῇ ἀπὸ τὸν Ἀριστοτέλη: εἶναι ἣ μουσωκὴ ἀπαγγελία (recita- 
tivo) καὶ τὸ τραγούδι, ὁμαδικό (τοῦ χοροῦ) ἢ ἀτομικό (τῶν ὑπο- 
κριτῶν), ποὺ φυσικὰ ἀντιστοιχοῦν σὲ ἄλλα μέτρα ἀπὸ τὸν ἰαμβικὸ 
τρίμετρο τοῦ διαλόγου. Εἶναι φανερὸ ὅτι ἔχομε νὰ κάνομε μὲ ἕναν 
σημασιακὸ κώδικα, τὰ “σημεῖα τοῦ ὁποίου εἶναι τὰ μέτρα καὶ τὰ 
μέλη — τὰ ὁποῖα δυστυχῶς ὁ Ἀριστοτέλης δὲν πραγματεύεται στὴν 
Ποιητικὴ γιὰ λόγους ποὺ δὲν εἶναι τοῦ παρόντος. Ὁρίζει, ὡστόσο, 
ἀπὸ τὴν ἀρχὴ τῆς πραγματείας του ὅτι, ὄχι μόνο ὅλες οἱ μορφὲς τῆς 
ποίησης εἶναι μιμήσεις, ἀλλὰ ὅτι μιμήσεις εἶναι καὶ οἱ τέχνες ποὺ δὲν 
χρησιμοποιοῦν τὸν λόγο παρὰ μόνο τὴν ἁρμονίαν καὶ τὸν ῥυθμόν (ἣ 
αὐλητικὴ καὶ ἣ κιθαριστικὴ καὶ ἡ τῶν συρίγγων) ἣ καὶ μόνο τὸν ρυθμό 
(ἣ τέχνη τῶν ὀρχηστῶν [1.1447a 24-.28]). 


TA MEXA ΤΗΣ ΤΡΑΓΙΚΗΣ ΜΙΜΗΣΗΣ 


Ἀργότερα, ὅταν ὁ Ἀριστοτέλης δίνει τὸν ὁρισμὸ τῆς τραγωδίας χκαὶ 
ἀπαριθμεῖ τὰ ἕξι κατὰ τὸ ποιὸν μόριά της (συστατικὰ στοιχεῖα), ἣ 
μελοποιία μαζὶ μὲ τὴν λέξιν χαρακτηρίζονται ὡς μέσα μὲ τὰ ὁποῖα ἣ 
τραγωδία ποιεῖται τὴν μίμησιν — ὑπενθυμίζω ὅτι τὸ ἀντικείμενο τῆς 
τραγικῆς μιμήσεως εἶναι ὁ μῦθος, τὸ ἦθος καὶ ἣ διάνοια: δηλαδὴ ἣ 
TAOKH, τὰ ἠθικὰ χαρακτηριστικὰ καὶ ὁ τρόπος τοῦ σκέπτεσθαι τῶν 


€ ¢ ,ὔ 


πραττόντων. Πῶς ὅμως ὁ ῥυθμὸς καὶ ἣ ἁρμονία (ἦχος, τροπιυκὴ κλί- 

μακα), ἢ γενικότερα τὸ μέλος (τὸ μέλος ἐκ τριῶν ἐστιν συγκείμενον, λό- 
γου τε καὶ ἁρμονίας καὶ δυθμοῦ, Πλάτ. Πολ. 3984) λειτουργεῖ ὡς μέσον 
τῆς τραγικῆς ἀναπαράστασης; Ἢ ἀπάντηση εἶναι ὅτι ὁ μουσικο- 
λυρικὸς λόγος ἀποκαλύπτει συναισθήματα καὶ ἠθικὲς ποιότητες ποὺ 
δὲν μπορεῖ νὰ ἀποδώσει ὁ λόγος τῆς κοινῆς ὁμιλίας, πρᾶγμα ποὺ 
γενικῶς συμβαίνει στὰ χορικά, ἀλλὰ καὶ σὲ περιστάσεις ὅπου ἕνα 
δραματικό — ὁπωσδήποτε πρωταγωνιστικό — πρόσωπο αἰσθάνεται 
τὴν ἀνάγκη νὰ ἐκφράσει τὸν τρόμο, THY ἄφατη θλίψη ἢ ὁποιοδήποτε 
ἄλλο ἰσχυρὸ πάθος νιώθει, ἀλλὰ δὲν μπορεῖ νὰ τὸ κάνει μιλώντας, 
παρὰ μόνο ὑψώνοντας τὴ φωνή του σὲ θρῆνο, H θρησκευτικὸ ἢ ἐκστα- 
τικὸ τραγούδι. 

Ἐπειδή, λοιπόν, ἣ ἀρχαία μουσικὴ ἦταν τροπική (modal) καὶ 
TAOKSOGLAXY, ὅπως ἦταν καὶ εἶναι ἣ βυζαντινή, ἣ ἀραβοπερσική, 
ἡ ἰνδωκή, xox., λειτουργοῦσε καὶ παραστατικὰ ὑποδηλώνοντας τὸ 
ἦθος ὄχι μόνο τῶν προσώπων, ἀλλὰ καὶ μιᾶς δραματικῆς περίστασης 
ἢ σκηνῆς ὁλόκληρης. Ὁ Ἀριστοτέλης ἐπισημαίνει, στὰ Πολιτικά, τὴ 


2. Ἐξαιροῦνται δηλαδὴ οἱ θεοί (ποὺ εἶναι ἀτάρακτοι), καὶ κοινωνικὰ κατώτερα 
πρόσωπα καὶ δοῦλοι (τῶν ὁποίων H τύχη δὲν διακυβεύεται ποτὲ στὴν τραγωδία)᾽ 
μποροῦν ὅμως νὰ ἀποδίδουν μὲ μουσικὴ ἀπαγγελία ἀναπαίστους ἢ καί, σπανιό- 
τερα, ἑξαμέτρους. Γιὰ εἰδικὲς ἐξαιρέσεις καί, γενικότερα, γιὰ τοὺς ρόλους τῶν 
προσώπων ποὺ τραγουδοῦν καὶ τοὺς ἠθοποιοὺς ποὺ τοὺς ὑποδύονταν. εἶναι ἀνε- 
κτίμητες οἱ συμβολὲς τῆς Edith Hall: “Singing roles in tragedy”, στὸ βιβλίο τῆς The 
Theatrical Cast of Athens, Ὀξφόρδη 2006, 288-320: “The singing actors of 
antiquity”, στὸ P. Easterling & E. Hall (ἐπιμ..), Greek and Roman Actors, Cambridge, 
2002, 3-38. Ἡ Hall ὑποδεικνύει καὶ ὡς ἕνα βαθμὸ ἀνασυγκροτεῖ μιὰ “πολύπλοκη 
μετρυκὴ καὶ φωνητικὴ προσωπογραφία χωρὶς προηγούμενο" (“The singing 
actors”, σ. 7). 

3. Πολὺ σχετιχὰ μὲ τὰ παραπάνω εἶναι ὅσα ἐπισημαίνει, μὲ τὸν δικό του τρόπο, ὁ 
Peter Hall (BA. ony. 1) ἀναφερόμενος στὴ μουσικὴ ποὺ ἔγραψε ἣ Judith Weir γιὰ 
τοὺς δύο Οἰδίποδες, τοὺς ὁποίους δίδαξε τὸ 1996 στὸ Λονδῖνο: “Ἢ μουσικὴ δη- 
λαδὴ βγαίνει μέσα ἀπὸ τὸ ἔργο, δὲν ἐπιβάλλεται σ᾽ αὐτό. Εἶναι κάτι πολὺ μουσι- 
χό, γιατὶ ἣ ἀρχαία τραγωδία εἶναι πολὺ μουσική. Ὑπάρχουν ἐδῶ οἱ μεγάλες ἄριες 
ποὺ τραγουδοῦν σόλο οἱ πρωταγωνιστές" ὑπάρχουν τὰ χορικά, ποὺ εἶναι πολὺ 
ὑποκχκειμενικὰ καὶ σχετικὰ μὲ τὸ ὑποσυνείδητο. [...] Καὶ κατόπιν ὑπάρχουν τὰ 
μέρη τῆς στιχομυθίας — οἱ πραγματικοὶ διάλογοι, ὅταν δύο πρόσωπα ἀντιμε- 
τωπίζουν τὸ ἕνα τὸ ἄλλο καὶ ἐπιχειρηματολογοῦν. Ὅλη ἣ τραγωδία εἶναι δομη- 
μένη πάνω σ᾽ αὐτὲς τὶς τρεῖς φόρμες καὶ εἶναι (ὅλες) πολὺ μουσικές" ἀλλά, καὶ 
πάλι, ἣ μουσικὴ ἀνακαλύπτεται, δὲν ἐπιβάλλεται." 

σημασία καὶ λειτουργία THY τρόπωνἤχων καὶ τῶν ἀντίστοιχων 
μελωδιῶν (ἀκόμα καὶ τῶν ἠχοχρωμάτων): 


Ἔν τοῖς μέλεσιν αὐτοῖς ἔστι μιμήματα τῶν ἠθῶν" [...] εὐθὺς γὰρ 7 τῶν ἅρμο- 
γιῶν διέστηκε φύσις, ὥστε ἀκούοντας ἄλλως διατίθεσθαι καὶ μὴ τὸν αὐτὸν 
ἔχειν τρόπον πρὸς ἑκάστην αὐτῶν, ἀλλὰ πρὸς μὲν ἐνίας ὀδυρτικωτέρως καὶ 
συνεστηχότως μᾶλλον, οἷον πρὸς τὴν μιξολυδιστὶ καλουμένην, [...] μέσως 
δὲ καὶ καθεστηκότως μάλιστα πρὸς ἑτέραν, οἷον δοκεῖ ποιεῖν 7) δωριστὶ μόνη 
τῶν ἁρμονιῶν, ἐνθουσιαστικοὺς δ᾽ ἡ φρυγιστί (8, 1340a 38-b 5). 


Στὰ ἴδια τὰ μέλη ἐνυπάρχουν προσομοιώσεις τῶν ἠθῶν [...] κατ᾽ ἀρχὴν 
λοιπὸν διαφοροποιοῦνται ἀπὸ τὴ φύση τοὺς οἱ τροπικὲς κλίμακες, οὕτως 
ὥστε ὅταν ἀκοῦμε τὶς μελωδίες νὰ ἀλλάζει ἣ διάθεσή μας καὶ νὰ μὴν τὶς 
προσλαμβάνομε ὅλες μὲ τὸν ἴδιο τρόπο: μερικὲς μᾶς κάνουν πιὸ θρηνητικοὺς 
χαὶ συγκρατημένους, π.χ. ἣ λεγόμενη μιξολύδιος ἁρμονία, [...] ἄλλη μᾶς 
δημιουργεῖ μιὰ μέση διάθεση καὶ αἴσθηση σταθερότητας κατ᾽ ἐξοχήν, πρᾶγ- 
μα ποὺ φαίνεται νὰ κάνει μόνο ἣ δωριυκὴ ἁρμονία, ἐνῶ ἣ φρυγυκὴ μᾶς κάνει 
ἐνθουσιαστικούς. 


Εἶναι καιρὸς ὅμως νὰ δοῦμε ἕνα δυὸ συγκεκριμένα παραδείγματα: 
Ὅταν ὁ Θησέας στὸν Ἱππόλυτο τοῦ Εὐριπίδη, ἐπιστρέφοντας στὴν 
Τροιζήνα, ἀντικρίζει τὸ πτῶμα τῆς κρεμασμένης Φαίδρας, τὴν 
ἀτενίζει ἀμίλητος γιὰ λίγα λεπτὰ, καθὼς ὁ Χορὸς ἀπευθύνει στὴ 
νεκρὴ ἕναν σύντομο θρῆνο σὲ δοχμιακὸ μέτρο (811-816), ποὺ λει- 
τουργεῖ σὰν προανάκρουσμα στὸν θρῆνο τοῦ Θησέα ποὺ ἀκολουθεῖ: Ὁ 
θρῆνος τοῦ ἥρωα ἀποτελεῖται ἀπὸ δύο στροφὲς τῶν 15 στίχων, ποὺ 
χωρίζονται ἀπὸ δύο ἰαμβικοὺς τριμέτρους τοὺς ὁποίους παρεμβάλλει 
ἀνάμεσα στὶς στροφὲς προφανῶς ἣ Κορυφαία. Ἢ κάθε στροφὴ τοῦ 
Θησέα ἀποτελεῖται ἀπὸ τρία δοχμιαχὰ δίστιχα καὶ τρία ζεύγη ἰαμ- 
βικκῶν τριμέτρων ποὺ ἀκολουθοῦν ἐναλλὰξ τὰ δοχμιακὰ δίστιχαιδί- 
κωλα’ τρεῖς ἀκόμα δοχμιακοὶ στίχοι ὁλοκληρώνουν τὴν κάθε στροφή. 
Τὸ δοχμιακὸ εἶναι κατ᾽ ἐξοχήν (ἂν ὄχι ἀποκλειστιρκά) τραγικὸ μέτρο, 
ποὺ χρησιμοποιεῖται σὲ περιστάσεις μεγάλης ὑπερδιέγερσης ἢ πά- 
θους. Ὅπως σχολιάζει ὁ W.S. Barrett στὴ μνημειώδη του ἔκδοση τοῦ 
Innodbrov,' τὸ μετρικὸ σχῆμα τοῦ θρήνου τοῦ Θησέα θέλει νὰ δώσει 


4. Euripides: ΠΙρροϊνίος, ᾿Οξφόρδη 1964. 

\ ” ε \ ~ > , \ > / \ / ε \ 
τὴν αἴσθηση ἑνὸς δυνατοῦ ἀνθρώπου ποὺ ἀγωνίζεται va θέσει ὑπὸ 
ἔλεγχο τὴ βίαιη θλίψη του. 


ΟΚΟΜΜΟΣ ΤΩΝ ΧΟΗΦΟΡΩΝΤΟΥ AIZXYAOY 


Τὸ δεύτερό μου παράδειγμα εἶναι ὁ κομμὸς ἀπὸ τὶς Χοηφόρους τοῦ 
Αἰσχύλου, ἣ Spapatixy λειτουργία τοῦ ὁποίου δὲν μπορεῖ νὰ γίνει 
AVTLANTTY, τουλάχιστον πλήρως, ἂν δὲν κατανοηθεῖ ἣ λειτουργία καὶ 
σημασία τῆς μουσικῆς στὴ μεγάλη αὐτὴ ὅσο καὶ καθοριστικὴ σκηνὴ 
τῆς ἐν λόγῳ τραγωδίας. Πρόκειται γιὰ μιὰ ἑνότητα 172 στίχων 
\ / 5 / \ \ ~ > f 
(306-478) ποὺ παρεμβάλλεται ἀνάμεσα στὴ σκηνὴ τῆς ἀναγνώρισης 
τῆς Ἠλέκτρας μὲ τὸν Ὀρέστη στὸν τάφο τοῦ Ἀγαμέμνονα χαὶ τὴ 
\ \ ε / € 3, ᾿ > ,ὔ \ / \ \ 
σκηνὴ στὴν ὁποία ὁ Ὀρέστης ἀρχίζει νὰ σχεδιάζει TO φοβερὸ ἔγκλη- 
μὰ ποὺ πρέπει νὰ διαπράξει κατὰ τὴν ἐπιταγὴ τοῦ Ἀπόλλωνα. 

Ἡ μουσικομετρικὴ δομὴ τοῦ κομμοῦ εἶναι σύνθετη᾽ πιὸ σύνθετη 
ἀπὸ χάθε ἄλλη παρόμοια σκηνὴ τραγωδίας ἀπ᾽ ὅσες μᾶς σώζονται, 
πρᾶγμα βέβαια ποὺ δὲν εἶναι ἄσχετο, ὅπως θὰ δοῦμε, μὲ τὸ περιε- 
χόμενο καὶ μὲ τὴ λειτουργία της μέσα στὸ ἔργο. Τὸ πρῶτο χαὶ 
μεγαλύτερο μέρος τοῦ κομμοῦ (306-422, 116 στίχοι) ἀποτελεῖται ἀπὸ 
τέσσερα ἀναπαιστικὰ συστήματα, ποὺ ἀκολουθοῦνται ἀπὸ τέσσερις, 
ἀντίστοιχα, τριάδες στροφῶν σὲ αἰολικὸ μέτρο. Οἱ ἀνάπαιστοι 
ἀποδίδονται μὲ μουσικὴ ἀπαγγελία ἀπὸ τὴν ΚΚορυφαία τοῦ Χοροῦ καὶ 
οἱ τρεῖς στροφὲς ποὺ ἀκολουθοῦν κάθε φορὰ ἄδονται, κατὰ σειράν, 
ἀπὸ τὸν Ὀρέστη.: τὸν Χορὸ καὶ τὴν Ἠλέκτρα. Ὁ θρῆνος τῆς Ἠλέκτρας 
3 ~ \ \ \ τω - 5 i \ A , > 7 
ἀντιστοιχεῖ μετρικὰ μὲ τὸν θρῆνο τοῦ Ὀρέστη, δηλαδὴ τὰ δύο ἀδέλ- 
φια τραγουδοῦν τὴν ἴδια μελωδία σὲ τέσσερα στροφικὰ ζεύγη; με- 
ταξὺ τῶν ὁποίων ὁ Χορός — ἢ μᾶλλον τὰ δύο ἡμιχόριά του — 

,ὔ \ ,ὔ ,ὕ 4 , \o” / \ \ 
παρεμβάλλει τὰ δικά του δύο στροφικὰ ζεύγη, στὸ ἴδιο μέτρο καὶ TOV 
” ε \ / \ ΓΑ > 4 \ 3 \ 
ἴδιο ἁρμονιυκὸ τρόπο, TOV μιξολύδιο, ἀλλὰ πιθανὸν σὲ διαφορετικὴ 
ὑελωδία ἀπὸ τὶς μονωδίες. Τὸ γενυκὸ σχῆμα ἔχει ὡς ἑξῆς: 


306-14: Χ. ἀνάπαιστοι 


315-39: Ο(στρ.α - Χιστρ.β — Η-αντια Αἰολικό. Μιξολύδιος 
340-44: Χ. ἀνάπαιστοι 
345-71: O.otp.y - Χιαντ.β -- H.avt.y Αἰολικό. Μιξολύδιος 


372-79: X. ἀνάπαιστοι 
380-99: Ο.στρ.ὃ - Χιστρ.ε - Η.αντ.ὃ Αἰολικό. Μιξολύδιος 

400-04: X. ἀνάπαιστοι 
405-22: O.ote.f - X.avt.e -- Η αντοζ Αἰολικό. Μιξολύδιος 


Τὸ δεύτερο μέρος μέρος τοῦ κομμοῦ ἀποτελεῖται ἀπὸ τέσσερα 
στροφικὰ ζεύγη σὲ λυρικοὺς ἰάμβους, ἑπομένως καὶ σὲ διαφορετικὸ 
ἁρμονικὸ τρόπο, πιθανότατα τὸν δώριο. Τὸ σχῆμα ἐδῶ διαμορφώνε- 
ται ὡς ἑξῆς: 


423-38: Χιστρ.ἡ - Η.στρ.θ - O.cte.1 Λυρικοὶ ἴαμβοι. Δώριος 
439-55: X.avt.t— H.avt.n - Χιαντ.θ 

456-60: OHX.cte.x 

461-65: OHX.avt.x 


ε \ € y \ 4 5 / \ ~ ~ 
Ὁ xoupocs ὁλοκληρώνεται μὲ Eva ἀκόμη στροφικὸ ζεῦγος τοῦ 
Χοροῦ σὲ χοριάμβους, ποὺ σηματοδοτοῦν ἐπιστροφὴ στὸν μιξολύδιο 
τρόπο, καὶ μιὰ κατακλείδα ἀπὸ τρία ἀναπαιστικὰ δίμετρα ποὺ ἀπαγ- 


γέλλει ἣ Κορυφαία: 


466-75: Χιστρ.λ- Χιαντιλ Αἰολιυκό. Μιξολύδιος 
476-78: Χ. ἀνάπαιστοι 


Ἡ περίτεχνη αὐτὴ συμμετρυκὴ κατασκευὴ δὲν ἀποτελεῖ κάποιο 
θρίαμβο τῆς μορφῆς ἐπὶ τοῦ περιεχομένου, γιατὶ δὲν ὀφείλεται σὲ πα- 
γιωμένη θεατρικὴ παράδοση, πρᾶγμα πού, ἀντίθετα, βλέπει κανεὶς 
καθαρά, ὅταν μελετᾶ τὶς πραγματεῖες τοῦ Ζεάμι (Zeami Motokiyo 
[1363-1443]) γιὰ τὸ θέατρο Νῶ," ἢ τὴ Natya δηάείγα (τὴν ποιητικὴ 
τῶν σανσχριτικῶν θεατρικῶν τεχνῶν), ἢ καὶ ὅταν ἀκόμη παρατηρεῖ 
προσεχτικὰ τὴν Εὐρωπαϊρεὴ ὄπερα. Ὁ Αἰσχύλος ἦταν πρωτοπόρος, 
ἦταν “ὁ δημιουργὸς τῆς τραγωδίας." ὅπως τὸν ὀνόμασε 6 Gilbert 
Murray’ ἐκεῖνος διαμόρφωσε τοὺς ἐκφραστικοὺς τρόπους TOD δραμα- 
τικοῦ εἴδους. Ἀσφαλῶς ἤξερε καί, ἄλλωστε, παραπέμπει σὲ “θρήνους 


55 Δ 662 «6 


ἐπιτυμβίους" ἣ “ἐπιτυμβιδίους," ὅπως τοὺς λέει (Xony. 334, 342) 


5. On the Art of the N6 Drama: The Major Treatises of Zeamt, transl. by J. Thomas 
Rimer and Yamazaki Masakazu, Princeton, N.J., 1984. 

6. W. Schadewaldt, “Der Kommos in Aischylos’ Choephoren”, Hermes 67 (1932) 312- 
54 (ἀνατ. στὸ Schadewaldt, Hellas und Hesperien, Ζυρίχη & Στουτγάρδη 1970, I, 

ὅμως ἄλλο πρᾶγμα τὸ παραδοσιακὸ λαϊκὸ μοιρολόν καὶ ἄλλο ὁ 
τραγικὸς θρῆνος στὸν τάφο ἑνὸς βασιλιᾶ, τὸν ὁποῖο ὁ Αἰσχύλος εἰσή- 
γᾶγε ὡς ὀργανικὸ μέρος τῆς τραγωδίας μὲ τὴ μορφὴ τοῦ κομμοῦ στὸ 
f > \ x / YA ‘ / \ \ \ 

παλαιότερο ἀπὸ τὰ σωζόμενα ἔργα του, τοὺς Πέρσες (472), καὶ σὲ πιὸ 
σύνθετη μορφὴ στὴν τελευταία παραγωγὴ τῆς καριέρας του, τὴν 
Ὀρέστεια (456). Προφανῶς ὁ σκοπός του ἦταν νὰ δώσει στὰ πρόσωπα 
τοῦ δράματος τὸν τρόπο νὰ ἐκφράσουν μὲ τὸν λυρικὸ λόγο καὶ τὴ 
μουσικὴ τῶν δύο ἐπιπέδων ποὺ εἴδαμε νωρίτερα — ρετσιτατίβο καὶ 
τραγούδι -- πράγματα ποὺ δὲν θὰ μποροῦσαν νὰ ἐκφρασθοῦν μὲ τὸν 

\ / ~ i \ 3 A \ εὖ " > \ i > / 
κοινὸ στίχο TOD διαλόγου" καὶ αὐτὰ δὲν εἶναι ἄλλα ἀπὸ TH ἀλληλέν- 
deta ἦθος καὶ πάθος: τὸ δυνατὸ συναίσθημα ἀρχετυπικῶν δραματωκῶν 
χαρακτήρων, ὅπως εἶναι ὁ Ὀρέστης καὶ ἣ Ἠλέχτρα, ὅταν πιέζονται 
κρατερῆς ὑπ᾽ ἀνάγκης. 

Μ Ἂ / \ id ~ λ oo ~ > x / \ \ / \ 

& φόντο τὴ σοφία τῶν λαϊκῶν ἀντιλήψεων γιὰ τὸν Povo, THY 
ἀνταπόδοση xat τὴ θεία δίκη τῶν ἀναπαίστων τῆς Κορυφαίας (δρά- 
σαντα παθεῖν, τριγέρων μῦθος τάδε φωνεῖ...) τὰ δύο ἀδέλφια θρηνοῦν, 
μαζὶ μὲ τὸν Χορό, τὸν πατέρα τους. Ὁ Ὀρέστης μαθαίνει τὶς φρικια- 
στικὲς λεπτομέρειες τοῦ φόνου του, προσεύχεται σ᾽ ἐκεῖνον καὶ τοὺς 
θεοὺς τοῦ Κάτω Κόσμου ζητώντας τὴ βοήθειά τους, καὶ στὴν πέμπτ 
9 

στροφὴ ἀπ᾽ ὅσες TOD ἀποδίδονται δηλώνει, καθαρὰ πιὰ καὶ ἀπερί- 
φρᾶστα, τὴν ἀπόφαση του νὰ ἐκτελέσει τὸ καθῆκον του: 


τὸ πᾶν ἀτίμως ἔλεξας, οἴμοι, (στρ. t) 
πατρὸς δ᾽ ἀτίμωσιν ἄρα τείσει (435) 
ἕκατι μὲν δαιμόνων, 

ἕκατι δ᾽ ἀμᾶν χερῶν" 

ἔπειτ᾽ ἐγὼ νοσφίσας ὀλοίμαν. 


Νὰ τῆς πάρω [ἢ νὰ σοῦ πάρω -- ἂν στὸν στ. 434 δεχτοῦμε τὴ γραφὴ ἔρεξας καὶ 
στὸν στ. 435 τείσεις] τὴ ζωὴ κι ἂς χαθῶ. 


Εἶναι χαρακτηριστικὸ ὅτι τὸ μέτρο ἔχει ἤδη ἀλλάξει (ἀπὸ στὸν στ. 
423) ἀπὸ χοριαμβικὸ σὲ ἰαμβικὸ δίμετρο, ὅπως ἔχει ἀλλάξει χκαὶ ὁ 
ἁρμονικὸς τρόπος τῆς μουσικῆς, ἀπὸ τὸν “ὀδυρτικὸ" μιξολύδιο σὲ 
δώριο, κατὰ πᾶσαν πιθανότητα, στὴν ἁρμονία δηλαδή τῆς μεσότητας 


249-84). K. J. Hame, “All in the Family: Funeral Rites and the Health of the Aischy- 
los’s Oresteia”, AFP 125 (2004) 513-38. 

\ ai , >.> \ gh ~ \ oA , 
καὶ ψυχικῆς σταθερότητας. Γι’ αὐτὸ δὲν μπορῶ παρὰ νὰ διαφωνήσω 
μὲ τὸν ὁρισμὸ τοῦ κομμοῦ ποὺ προτείνει ὁ ἐκδότης τῶν Χοηφόρων, 
ἄς τ ~ - 

Α.Ε. Garvie,’ ὡς ἐκστατικοῦ θρήνου, ποὺ ὁδηγεῖ σὲ πράξεις ποὺ θὰ 
κε > ,ὔ \ > ~ ε 1 £ \ ΩΣ ΒΕ ila z 
ἦταν ἀδύνατο va ἐκτελεσθοῦν ὑπὸ ὁμαλὲς συνθῆκες (ἄλλα ὅμως ἦταν 
τὰ μέτρα καὶ ἣ μουσικὴ τῆς ἔκστασης). 

Αὐτὴ εἶναι μία ἑρμηνεία ἀπὸ τὶς πολλὲς ποὺ ἔχουν προταθεῖ γιὰ 

\ ,ὔ ~ ~ ~ fd ” ε Go / 
TY λειτουργία τοῦ κομμοῦ τῶν Χοηφόρων. Ἄλλες ἑρμηνεῖες βλέπουν 
τὸν Ὀρέστη νὰ ξεπερνᾶ κατὰ τὴ διάρκεια τοῦ θρήνου τὶς ἀμφιβολίες 
του καὶ νὰ ἀναλαμβάνει τὴν εὐθύνη τῆς μητροχτονίας᾽ ἢ νὰ ξεπερνᾶὰ 
τὴν ἀδυναμία του νὰ φέρει σὲ πέρας τὴν ἀποστολή του. Μόνο ποὺ ἀπὸ 
τὸ χκείμενο δὲν φαίνεται οὔτε ἀμφιβολίες νὰ ἔχει ὁ νεαρὸς ἥρωας, οὔτε 
\ 3 hd \ ε , \ > \ ~ 3 / by), 
καὶ ἀνικανότητα νὰ ὑπακούσει στὴν ἐντολὴ τοῦ Ἀπόλλωνα. Ἄλλες 
ἑρμηνεῖες πάλι τονίζουν τὴ στενὴ σχέση τοῦ κομμοῦ μὲ παραδοσια- 
κοὺς θρήνους καὶ τὴ συνακόλουθη ἐνίσχυση τῆς κατανόησης καὶ τῆς 
συμπάθειας ἐκ μέρους τοῦ κοινοῦ πρὸς τὸν Ὀρέστη, στὴ δεινὴ θέση 
ποὺ βρίσκεται. Οἱ προτάσεις αὐτὲς μπορεῖ νὰ ρίχνουν κάποιο φῶς 
στὴ σκηνὴ τοῦ κομμοῦ, ἀλλὰ δὲν ἑρμηνεύουν ἱκανοποιητικὰ τὴ 
δραματικὴ λειτουργία Tov, ἐν μέρει τουλάχιστον ἐπειδὴ παραγνω- 
/ nN ~ Ψ id . £ Ss , ΠΥ / 
οίζουν ἢ ὑποτιμοῦν ὅσα διδάσκουν καὶ ὁ Ἀριστοτέλης καὶ 6 Πλάτων 
γιὰ τὸν παραστατικὸ χαραχκτήρα τῆς ἀρχαίας -- καὶ κάθε ἄλλης 
τροπικῆς, μποροῦμε va προσθέσομε -- μουσικῆς, καὶ THY ἱκανότητά 
TIS νὰ μιμεῖται ἤθη (ἠθυκὲς ποιότητες) καὶ πάθη. ὄχι μόνο μὲ τὴν 
8 

ἁρμονία, ἀλλὰ μὲ τὸν ρυθμό, τὸ μέλος, καὶ τὰ ἠχοχρώματα, ἐπίσης. 

Ἡ λειτουργία τοῦ κομμοῦ, λοιπόν, εἶναι νὰ δημιουργήσει τὸ ἠθικὸ 
χλίμα ποὺ θὰ κάμει τὸ τρομερὸ χαθῆκον, Us TO ὁποῖο εἶναι ἐπιφορ- 
τισμένος ὁ Ὀρέστης, νὰ φανεῖ δίκαιο καὶ ἀναπόφευχτο σὲ ὅλους ποὺ 
μετέχουν, βοηθοῦν ἢ παρακολουθοῦν τὴν ἐκτέλεσή του -- ἀπὸ τὸν 
” N 5 Ψ av "ἢ \ ~ / * 5 / εὖ ~ 
ἴδιο τὸν Ὀρέστη ὡς τὸ κοινὸ τοῦ θεάτρου. Ὁ Ὀρέστης εἶχε βρεθεῖ, 
πρὶν καλὰ καλὰ ἐνηλυκιωθεῖ, κάτω ἀπὸ τὸ τεράστιο βάρος τῆς θεϊκῆς 
ἐντολῆς νὰ σκοτώσει τὴν ἴδια του τὴ μάνα, γιὰ νὰ ἐκδικηθεῖ τὸν φόνο 
τοῦ πατέρα του. Θὰ χρειαζόταν ἕνα ἐντελῶς διαφορετικό, πολὺ πιὸ 
ρεαλιστικὸ εἶδος δραματικῆς γραφῆς, γιὰ νὰ δείξει τὴν ταραχὴ ποὺ 
προκάλεσε στὴν ψυχή του ἣ ἐντολὴ τοῦ Ἀπόλλωνα. Ἀλλὰ στὸ πλαίσιο 


7. Aeschylus: (Ἰοορἠονῖ, ᾿Οξφόρδη 1986, 122. 
8. Βλ. G.M. Sifakis, Aristotle on the Function of Tragic Poetry, 54-73. 

τῆς δραματουργίας καὶ τοῦ βασικοῦ τρόπου διαγραφῆς τῶν χαρα- 
κτήρων τοῦ Αἰσχύλου, ὁ νεαρὸς ἥρωας δὲν θὰ μποροῦσε νὰ ἐμφα- 
νιστεῖ προβληματισμένος οὔτε ἀναποφάσιστος." ὅσο xL ἂν ἦταν 
ἀπροετοίμαστος γιὰ ἕνα τέτοιο δυσβάστακτο ἔργο (ἀντίθετα μὲ τὸν 
Ὄριν tod O'Neill, στὸ Πένθος ταιριάζει στὴν Ἠλέκτρα, ἕναν βετεράνο 
καὶ ἥρωα -- ἂν καὶ ἀπρόθυμο -- τοῦ ἀμερικανικοῦ Ἐμφύλιου Πο- 
λέμου). Μὲ τὸ τέλος ὅμως τοῦ κομμοῦ ὁ Ὀρέστης ἀναδύεται ἠθικὰ 
ἐνισχυμένος καὶ πιὸ δυνατός, πρᾶγμα ποὺ φαίνεται στὴν ἑπόμενη 
ἰχμβικὴ σκηνή, ἄσχετα ἂν ὁ Ἀγαμέμνων δὲν ἔδωσε κανένα σημάδι 
ἀνταπόκρισης στὶς ἐπικλήσεις του. Δὲν θὰ μποροῦσε, ἄλλωστε, νὰ 
ἐγκρίνει τὴ μητροχτονία λίγο πιὸ πρὶν ἀπὸ τὶς Μὐμενίδες, ὅπου ὁ 
Αἰσχύλος θὰ ἐπινοήσει τὴ λύση τοῦ κύκλου τῶν ἀντεκδικήσεων μὲ τὴ 
συνεργασία τῶν “νέων θεῶν καὶ τῆς ἀνθρώπινης δικαιοσύνης. 


ΔΙΑΓΡΑΦῊ ΤΩΝ XAPAKTHPON ΚΑΙ ΠΡΟΣΩΠΕΙ͂Α 


Στὸν βασικὸ τρόπο ἁδρομεροῦς χαρακτηρισμοῦ τῶν προσώπων τοῦ 
Αἰσχύλου ποὺ ἀνέφερα λίγο πιὸ πάνω θὰ πρόσθετα τώρα ὅτι τὸ ἴδιο 
ἀληθεύει γιὰ τοὺς χαρακτῆρες τοῦ ἀρχαίου δράματος γενικότερα. Οἱ 
ἀρχαῖοι δραματουργοί, καὶ ἰδιαίτερα ὁ Σοφοκλῆς, μᾶς λέει ὁ Peter 
Hall, “εἶναι πολὺ ἀκριβεῖς στὶς ψυχολογικές τους παρατηρήσεις, ἀλλὰ 
δὲν χτίζουν καθόλου τοὺς χαρακτῆρες τους μὲ τὸν ψυχολογικὸ τρόπο 
τοῦ Τσέχωφ, τοῦ Ἴψεν, ἢ ἑνὸς σύγχρονου δραματουργοῦ. Παρου- 
σιάζουν ὁρισμένες πλευρές TOUS σὰν ἕνα μωσαϊκό, κι ἀπὸ αὐτὲς 
βγαίνει ἕνα πρόσωπο, καὶ εἶναι πρόσωπο ἐν δράσει.᾽" Δὲν ὠφελεῖ νὰ 


9. Ἔστω κι ἂν σαστίζει πρὸς στιγμήν, ὅταν ἣ Κλυταιμήστρα γυμνώνει καὶ τοῦ 
δείχνει τὸ στῆθος της (στ. 896): (OP.) Πυλάδη, τί δράσω; μητέρ᾽ αἰδεσθῶ κτανεῖν; | 
(ΠΥ) ποῦ δαὶ τὸ λοιπὸν Λοξίου μαντεύματα | τὰ πυθόχρηστα, πιστά τ’ εὐορκώματα; | 
ἅπαντας ἐχθροὺς τῶν θεῶν ἡγοῦ πλέον (899-901). Οἱ τρεῖς αὐτοὶ στίχοι εἶναι καὶ οἱ 
μόνοι ποὺ λέει ὁ Πυλάδης, σὰν φερέφωνο τοῦ Ἀπόλλωνα, σὲ ὁλόκληρο τὸ ἔργο. 

10. ΠΡ. ὅσα διδάσκει ὁ Ἀριστοτέλης γιὰ τὸν χαρακτηρισμὸ τοῦ ἤθους ἀπὸ τὴν προαί- 
ρεσὴ ποὺ ἐκδηλώνουν οἱ λόγοι καὶ οἱ πράξεις τῶν προσώπων: ἔστιν δὲ ἦθος μὲν τὸ 
τοιοῦτον ὃ δηλοῖ τὴν προαίρεσιν, ὁποία τις [...] --- διόπερ οὐκ ἔχουσιν ἦθος τῶν λόγων ἐν 
οἷς μηδ᾽ ὅλως ἔστιν ὅ τι προαιρεῖται ἢ φεύγει ὃ λέγων (Ποιητ. 1450b 9-12), ἦθος δὲ 
ἔχουσιν οἱ λόγοι ἐν ὅσοις δήλη ἢ προαίρεσις (Pyt. 1395a 14), ἕξει δὲ ἦθος μὲν ἐὰν 
ὥσπερ ἐλέχθη ποιῇ φανερὸν ὃ λόγος ἢ ἣ πρᾶξις προαίρεσίν τινα «ἥ τις ἂν» ἢ (Ποιητ. 
1454a 17-19). 

ἐφαρμόσει κανεὶς τὴ Μέθοδο [τοῦ Στανισλάβσκι], λόγου χάριν, στὴν 
ἀρχαία τραγωδία" (σὲ μιὰ σύγχρονη διδασκαλία, ἐννοεῖται). Πῶς 
πρέπει, λοιπόν, νὰ φανταστοῦμε τὴν ἐμφάνιση ἐπὶ σκηνῆς τοῦ Ὀρέ- 
στη καὶ τῆς Ἠλέκτρας, χαρακτήρων σχεδὸν μονολιθικῶν, τῶν ὁποί- 
ὧν τὴν ἐμμονὴ τῆς προαιρέσεως καὶ τὸ ἦθος -- χρηστὸν καὶ ἁρμόττον -- 
φανερώνουν οἱ λόγοι καὶ οἱ πράξεις τους, ὅπως διδάσκει ὁ Ἄρι- 
στοτέλης;  Φυσικὰ γνωρίζομε ὅτι οἱ ἠθοποιοὶ ποὺ τοὺς ὑποδύονταν 
φοροῦσαν προσωπεῖα, ἀλλὰ πόσοι πιστεύουν ὅτι τὰ προσωπεῖα αὐτὰ 
ἦταν ὀργανιχὸ στοιχεῖο τῆς ὄψεως καὶ ὄχι κατάλοιπο παλαιᾶς θρη- 
σχευτικῆς λατρείας ἢ RONET IS: 

Στὴν πραγματικότητα, τὰ πρόσωπα — γιατὶ ἔτσι τὰ ἔλεγαν στὴν 
ἀρχαιότητα -- ἦταν τὸ εἰκαστικὸ ἀντίστοιχο τοῦ ἄσματος, καθὼς 
ἀνέβαζαν τὸ ἐπίπεδο τῆς μορφῆς τῶν πραττόντων ἀπὸ αὐτὸ τῆς 
καθημερινότητας στὸ πιὸ ἀφηρημένο τῶν βελτιόνων ἢ καθ᾽ ἡμᾶς. 
Γιατὶ ἣ τραγωδία, ὅπως λέει ὁ Ἀριστοτέλης, βελτίους μιμεῖσθαι βού- 
λεται τῶν νῦν." Ἡ χωμωδία βέβαια μιμεῖται χείρους. Kat στὶς δύο 
περιπτώσεις πρόκειται γιὰ ἐξιδανικεύσεις πρὸς τὰ πάνω καὶ πρὸς τὰ 
κάτω, ἀντίστοιχα (Εἰρ. 2-3). Ἐξάλλου ἣ ποίηση, σύμφωνα πάντα μὲ 
τὸν Ἀριστοτέλη, μᾶλλον τὰ καθόλου, ἡ δ᾽ ἱστορία τὰ καθ᾽ ἕκαστον λέγει. 
ἔστιν δὲ καθόλου τῷ ποίῳ τὰ ποῖα ἄττα συμβαίνει λέγειν ἢ πράττειν κατὰ 
τὸ εἰκὸς ἢ τὸ ἀναγκαῖον. Ἢ ἀφαίρεση, ἑπομένως, καὶ ἐξιδανίκευση 
ξεκινὰ ἀπὸ τὸν μῦθο καὶ THY πλοκή, καὶ ἐπεκτείνεται κατ᾽ ἀνάγκην 
στοὺς φορεῖς της, πρᾶγμα ποὺ σημαίνει ὅτι τὸ ἦθος τῶν δραματιυκῶν 
προσώπων διαμορφώνεται ἀναλόγως καὶ ὑποδεικνύεται ἀπὸ τὸν 
τρόπο ποὺ παρουσιάζονται καὶ κινοῦνται μπροστὰ στοὺς θεατές, τὸν 
τρόπο ποὺ ἐκφράζονται καὶ ἐκδηλώνουν τὰ συναισθήματά τους καί, 
τέλος, τὸν τρόπο ποὺ σκέπτονται, παίρνουν, καὶ πραγματοποιοῦν τὶς 
ἀποφάσεις τους. Ἀποφάσεις πάντοτε κρίσιμες γιὰ ζητήματα, συνή- 
θως, ζωῆς καὶ θανάτου. Θέτω, λοιπόν. εὐθέως τὸ ἐρώτημα: Εἶναι 
δυνατὸν νὰ παριστάνεται ἣ τραγωδία ἀπὸ ἠθοποιοὺς μὲ γυμνὰ 
πρόσωπα καὶ τυχαῖα χαραχτηριστικά; Τὸ ἐρώτημά μου ἀφορᾶ στὴν 


11. Βλ. σημ. 1. 

12. Ποιητ. 15. 1454a 16-22. Ἀξίζει νὰ προσεχθεῖ ὅτι H διατύπωση τοῦ Ἀριστοτέλη 
συμπίπτει μὲ ἐκείνη τοῦ Peter Hall (“καὶ εἶναι πρόσωπο ἐν δράσει᾽). 

13. Ποιητ. 2, 1448a 18. 

14. Ποιητ. 9.145 1b 7-9. 

ἀρχαία παράσταση, ἀλλὰ πολὺ ἐνδιαφέρουσα εἶναι ἣ ἀπάντηση ἑνὸς 
σύγχρονου μεγάλου σχηνοθέτη. ποὺ ἀπὸ τὴν ἀρχὴ τῆς δεκαετίας τοῦ 
1980 ὡς τὸ 2002, ἀνέβασε τὴ μιὰ παράσταση μετὰ τὴν ἄλλη -- 
συνολικὰ ἕξι τραγωδίες — πάντοτε μὲ προσωπεῖα. Ἢ ἀρχαία μάσκα, 
λέει ὁ Peter Hall, “δίνει τὴ δυνατότητα στὸν δραματουργὸ νὰ χει- 
οιστεῖ τὰ συναισθήματα, τὴν ὑστερία, καὶ τὸν πόνο, πρᾶγμα ποὺ δὲν 
ὑπορεῖς νὰ κάνεις μὲ τὸ γυμνὸ πρόσωπο ... [καὶ] σὲ μᾶς νὰ ἀντι- 
μετωπίσουμε τὸ φρικιαστικό" φρικιαστικὰ συναισθήματα σὲ τέτοια 
ἔνταση ποὺ θὰ ἦταν ἀδύνατο νὰ τὰ ἀντικρίσουμε χωρὶς τὴ μάσκα" 
(βλ. σημ. 1). 


Εὐκ. 2. Ἐξιδανίκευση τραγικοῦ Ἥρα- ix. 3. Κωμικὸς Ἡρακλῆς: 
xAH. Ἀπὸ ἀττικὸ κρατήρα (“τοῦ πήλινο ἀθηναϊκὸ εἰδώλιο, 
Προνόμου᾽, περ. 400, στὴ Napoli. 400-375 7.X., στὴ Ν. 
(Πηγή: Μ. Τιβέριος, EAA. τέχνη, Ἀθήνα Ὑόρκη. (Φωτ. Metropolitan 
1996) Museum) 


“APAMATIKA MNHMEIA”, EAAHNIKA KAI MH 


Δυστυχῶς, ἀπὸ τὴν ἐποχὴ τοῦ Αἰσχύλου δὲν ὑπάρχουν παρὰ ἐλά- 
χιστα “δραματικὰ μνημεῖα." ὅπως λέγονται, ποὺ νὰ ρίχνουν κάποιο 
φῶς στὶς παραστάσεις του. Ὁ γνωστὸς ἐρυθρόμορφος κρατήρας μὲ 
ἀπεικόνιση χοροῦ ἕξι ἀγένειων ἀνδρῶν (ἐφήβων:) στὴ Βασιλεία (περ. 
480 π.Χ.) εἶναι πολύτιμο τεκμήριο ἀπὸ τὴν ἄποψη αὐτή (Eix. 4). Οἱ 

νέοι GE σχηματισμὸ τριῶν σειρῶν ἀπὸ δύο χορευτὲς προχωροῦν ἀπὸ 
τὰ δεξιὰ πρὸς τὰ ἀριστερά, μὲ τὰ χέρια ὑψωμένα ἐμπρός τους, πρὸς 
ἕναν βωμὸ ἢ τάφο (σκεπασμένο LE κλαδιὰ μυρτιᾶς καὶ ταινίες), πάνω 
ἢ μέσα ἀπὸ τὸν ὁποῖο ἐμφανίζεται μιὰ μικρὴ μορφὴ γενειοφόρου 
ἀνδρὸς τυλιγμένου μὲ ἱμάτιο, ποὺ δυστυχῶς εἶναι ἀδύνατο νὰ ταυ- 
τισθεῖ. Τὸ ἰδιαίτερο ἐνδιαφέρον τῆς εἰκόνας αὐτῆς εἶναι, ἀφ᾽ ἑνός, ὅτι 
οἱ χορευτὲς φοροῦν ὅμοια προσωπεῖα μὲ ἀνοικτὸ στόμα, διάδημα καὶ 
μακριὰ μαλλιά, καί, ἀφ᾽ ἑτέρου, ὅτι τραγουδοῦν, καὶ μάλιστα ἀντιφω- 
νικὰ πρὸς τὸν γενειοφόρο, ὅπως δείχνουν τὰ γράμματα ποὺ μοιάζουν 
νὰ βγαίνουν ἀπὸ τὰ στόματά τους, ἂν καὶ χωρὶς νὰ σχηματίζουν 
κατανοητὲς λέξεις. Ἔχουν ὅμως κατεύθυνση ἀπὸ τὰ ἀριστερὰ πρὸς 
τὰ δεξιὰ ὅσα ὑποτίθεται πὼς λέει ὁ γενειοφόρος, καὶ ἀντίστροφη; ἀπὸ 
τὰ δεξιά, ὅσα τραγουδοῦν οἱ νέοι. "ἢ 


Eix. 4. Τραγικὸς χορὸς νέων 
ἀνδρῶν ἀπὸ ἀθηναϊκὸ κρατήρα, 
περ. 480 7.X., στὴ Βασιλεία 
(BA. σημ. 15). 


Τὸ μικρὸ μέγεθος τῶν προσώπων τῆς ἐν λόγῳ ἀγγειογραφίας δὲν θὰ 
ἐπέτρεπε τὴν ὑπόδειξη συναισθημάτων, ἀλλὰ εἶναι μᾶλλον βέβαιο ὅτι 


15. Corpus Vasorum Antiquorum, Schweiz 7-- Basel 3, oo. 21-22, mtv. 6-7 (ἀρ. BS 415). 
Ἡ εἰκόνα ἐδῶ ἀναπαράγεται ἀπὸ τὸ Oliver Taplin, Pots and Plays, Los Angeles 
2002, 29. ‘OJ.R. Green πιστεύει ὅτι πρόκειται γιὰ σκηνὴ ἀνακλήσεως νεκροῦ καὶ 
ἀναζητεῖ παράλληλα, ἀπὸ τὰ ὁποῖα τὸ προφανέστερο εἶναι ἣ ἐμφάνιση τοῦ 
Δαρείου στοὺς Πέρσες τοῦ Αἰσχύλου (“On Seeing and Depicting the Theatre in 
Classical Athens”, Greek, Roman, and Byzantine Studies 32 [1991] 37, μὲ ἀναφορὲς 
στοὺς Σ. Καρούζου καὶ K. Schefold, καὶ Theatre in Ancient Greck Society, Λονδῖνο 
1994, 17-19. 

τὰ ἴδια τὰ πρώιμα τραγικὰ προσωπεῖα θὰ ἦταν οὐδέτερα ἀπὸ τὴν 
ἄποψη αὐτή, ὅπως ἦταν καὶ ἣ μεγάλη τέχνη τοῦ λεγόμενου αὐστηροῦ 
ουθμοῦ τῆς ἐποχῆς τοῦ Αἰσχύλου (Etx. 5). 


16 


Hix. 5. Κένταυρος ἐπιτίθεται 

\ pee ἘΣ ae 
σὲ γυναίκα τῶν Λαπιθῶν. Ἀπὸ 
τὸ δυτικὸ ἀέτωμα τοῦ Ναοῦ 
τοῦ Διὸς στὴν Ὀλυμπία (βλ. 
oyu. 16). 


Θὰ χρειαστεῖ νὰ περάσουν ἄλλα ἑκατὸν τριάντα ἢ σαράντα χρόνια, 
γιὰ νὰ συναντήσουμε ὁμοιώματα τραγικῶν προσωπείων σὲ μάρμαρο, 
πηλὸ ἢ χαλκὸ ποὺ νὰ δείχνουν ἔντονα συναισθήματα μέσῳ ἀλλοιώ- 
GEMV τῶν χαρακτηριστικῶν τοῦ προσώπου: ἔκπληξη, ὀδύνη ἢ τρόμο 
(Eix. 6). Δὲν μποροῦμε νὰ ξέρομε πότε ἀρχίζει ἣ τάση αὐτή -- ἴσως 
ὄχι πρὶν ἀπὸ τὴν ἐποχὴ τοῦ Σκόπα —, ἀλλὰ τὰ συναισθήματα αὐτὰ 
παγιώνονται σὲ τυπικὴ λίγο πολὺ ἔνδειξη “τραγικοῦ πάθους" μετὰ 
τὰ μέσα τοῦ 4ου at., ποὺ γίνεται πιὸ ἔντονη ἀπὸ τὰ ἑλληνιστικὰ χρό- 
νια κι ἔπειτα (Εἰκ. 7.8). 


16. Λεπτομέρεια ἀπὸ τὸ δυτικὸ ἀέτωμα τοῦ ναοῦ τοῦ Διὸς στὴν Ὀλυμπία: Κένταυρος 
ἐπιτίθεται σὲ γυναίκα τῶν Λαπιθῶν. Πηγὴ τῆς εἰκόνας: M. Ἀνδρόνικος, Ολυμπία. 
O αρχαιολογικός χώρος και to μουσείο, Αθήνα 2000, evx. 40. Γιὰ τὸ ζήτημα τῆς 
ἀπουσίας συναισθημάτων ἀπὸ τὰ πρώιμα τραγικὰ προσωπεῖα, σύμφωνα καὶ μὲ τὸ 
ὕφος τῆς κλασικῆς τέχνης τῆς ἴδιας ἐποχῆς, BA. J-R. Green, “Art and Theatre in the 
Ancient World”, στὸ M. McDonald & J.M. Walton (ἐπιμ.), The Cambridge Compan- 
ton to Greek and Roman Theatre, 2007, 173-74. 

17. “Τὰ τραγικὰ προσωπεῖα ἀπέκτησαν ρυτίδες καὶ συνοφρυώσεις ἀπό τὸ 330 π.Χ. 
περίπου κι ἔπειτα", Green, ό.π. (σημ. 16), 174. 

Eix. 6. Μαρμάρινο τραγικὸ προσωπεῖο στὸ 
᾿Ἐθνιυκὸ Μουσεῖο τῶν Ἀθηνῶν. 
Χρονολογεῖται στὴν ἑλληνιστικὴ περίοδο, 
ἀλλὰ ἀντιγράφει ἔργο τοῦ 4ου αἰ. 
(Φωτογραφία Γ.Μ.Σ.) 


Eix. 7. Πήλινο εἰδώλιο τραγικοῦ 
Ἡρακλῇ, πρώιμων ἑλληνιστυκῶν 
χρόνων, στὸ Μουσεῖο τῆς Ἀγορᾶς τῶν 
Ἀθηνῶν. (Φωτογραφία Γ.Μ.Σ.) 


Εἰκ. 8α-β. Πήλινο (ἀθηναϊκό!) 
εἰδώλιο τραγικοῦ ὑποκριτῇ 
στὸ Κυπριακὸ Μουσεῖο τῆς 
Λευκωσίας, περ. 300 π.Χ. 
(Φωτογραφίες Γ.Μ.Σ.) 

Τὰ λιγοστὰ ἀθηναϊκὰ ἀγγεῖα τοῦ τελευταίου τετάρτου του δου ai. καὶ 
τὰ ἐπίσης λιγοστὰ ἀπουλικὰ ἢ σικελικὰ ἀγγεῖα τοῦ 4ου ai. ποὺ 
εἰκονίζουν ἠθοποιοὺς μὲ τραγικὰ προσωπεῖα -- ὄχι πρόσωπα τοῦ 
υύθου -- σπανίως ἐπιχειροῦν νὰ ὑποβάλουν τὴν ἔκφραση τοῦ πάθους, 
τουλάχιστον μὲ τὴ διαμόρφωση τῶν χαραχτηριστυκῶν τοῦ προσω- 
πείου. ἂν καὶ μπορεῖ νὰ τὸ κάνουν ὡς Eva βαθμὸ μὲ τὶς στάσεις καὶ τὶς 
κινήσεις τῶν σωμάτων, ἢ πρᾶγμα ποὺ ἀληθεύει — ἂν καὶ μόνο ἐμ- 
μέσως -- καὶ γιὰ τὰ πολὺ περισσότερα ἀγγεῖα ποὺ ἀπεικονίζουν 
υυθικὲς σκηνές, συχνὰ ἐμπνευσμένες ἀπὸ τραγικοὺς μύθους ἢ παρα- 
στάσεις τραγωδιῶν." Εἶναι ὅμως οἱ ἀγγειογραφίες ἐξαιρετικοὶ 
μάρτυρες γιὰ τὰ ἐνδύματα τῶν ὑποκριτῶν, τόσο τῆς τραγωδίας καὶ 
τοῦ σατυρικοῦ δράματος, ὅσο καὶ τῆς κωμωδίας. 

Δὲν θὰ μὲ ἀπασχολήσει ἐδῶ ἣ ἐμφάνιση τῶν κωμικῶν ἠθοποιῶν 
τῆς Κλασικῆς περιόδου. ἣ ὁποία εἶναι πολὺ καλὰ τεκμηριωμένη; του- 
λάχιστον ἀπὸ τὴν ἐποχὴ τοῦ Ἀριστοφάνη ὡς καὶ μετὰ τὰ μέσα τοῦ 
4ov ai. π.Χ..᾿" γιατὶ δὲν θέλω νὰ ἀπομακρυνθῷ ἀπὸ τὴν ἐπὶ σκηνῆς 
διδασκαλία τῆς τραγωδίας. Ἢ ἀγγειογραφία, πάντως, τόσο ἣ 
περιορισμένη σὲ ἔκταση ἀθηναϊκὴ καὶ συκελυκὴ μὲ θεατρικὰ θέματα, 
ὅσο καὶ ἣ πολὺ πλουσιότερη σὲ εὑρήματα xaTwWITAALKN μὲ θέματα 


18. Ἄντίθετα μὲ τὰ μέλη καὶ τὶς τροπικὲς κλίμακες, ποὺ εἶναι ἢ ἐμπεριέχουν 
“μιμήματα τῶν ἠθῶν", οὐκ ἔστι ταῦτα (δηλ. τὰ σχήματα) ὁμοιώματα τῶν ἠθῶν, 
γράφει ὁ Ἀριστοτέλης, ἀλλὰ σημεῖα μᾶλλον τὰ γιγνόμενα σχήματα καὶ χρώματα τῶν 
ἠθῶν, καὶ ταῦτ᾽ ἐστὶν ἐπίσημα ἐν τοῖς πάθεσιν (δὲν εἶναι προσομοιώσεις τῶν ἠθῶν, 
ἀλλὰ εἶναι μᾶλλον ἐνδείξεις ἠθυκῶν χαρακτηριστιυκῶν τὰ σχήματα καὶ χρώματα 
ποὺ ὑπάρχουν [στὶς ἀπεικονίσεις]. καὶ αὐτὰ πάλι συμβολίζουν καταστάσεις πά- 
θους [Πολιτ. VII 1340a 32-35]). BA. Sifakis, “Aristotle, Poetics 17, 1455a29-34: 
People in ... the grip of passion”, Classical Quarterly 59 (2009) 488, 491-92. 

19. BA. A.D. Trendall - T.B.L. Webster, Illustrations of Greek Drama, AovSivo, 1971). 
Oliver Taplin, Pots and Plays, Los Angeles 2007. 

20. Χάρη σὲ dbo ὁμάδες ἀρχαιολογυκῶν texunplov: ἀθηναϊκὰ εἰδώλια — κυρίως 
πήλινα ἀλλὰ καὶ ὀρειχάλκινα — ποὺ εἰκονίζουν χαρακτηριστικοὺς τύπους τῆς 
Παλαιᾶς καὶ τῆς Μέσης κωμωδίας, καὶ κατωιταλικὰ ἀγγεῖα μὲ ἀπεικονίσεις 
θεατρικῶν παραστάσεων, τὰ ὁποῖα παρουσιάζουν πολλὲς ἀντιστοιχίες πρὸς τὰ 
εἰδώλια. BA. T.B.L. Webster, Monuments Illustrating Old and Middle Comedy, 3 
ἔκδοση ριζικὰ ἀναθεωρημένη καὶ ἐμπλουτισμένη ἀπὸ τὸν J.R. Green, BJCS Suppl. 
39, Λονδῖνο 1978. Ἐξαιρετυκὴ ἣ ἀξιοποίηση τῶν ἀρχαιολογυκῶν τεκμηρίων ἀπὸ 
τὸν θεατρολόγο A. Hughes, “The Costumes of Old and Middle Comedy”, BICS 49 
(2006) 39-68. 

ἐμπνευσμένα ἀπὸ τραγικοὺς μύθους, δείχνει μὲ τρόπο ἀναμφισβή- 
THTO τὸν χαρακτήρα καὶ τὴν πολυτέλεια τῶν τραγικῶν ἐνδυμασιῶν. 
Βασιχὸ στοιχεῖο ἐνδυμασίας τῶν ἡρώων τῆς τραγωδίας, ἀνδρῶν 
καὶ γυναικῶν, εἶναι ὁ ποδήρης χιτώνας μὲ μανίκια (χειριδωτός) καὶ μὲ 
πλούσια ἐνυφασμένη διακόσμηση -- στὴν ὁποία ὀφείλει τὸ ὄνομα 
21 Μ 
ποικίλον -- τόσο μὲ ἐπαναλαμβανόμενα μοτίβα (π.χ. ζῶνες κυμα- 
᾽ \ , ~ ¢ Y, 220 \ \ ~ nv , \ 
τίων) στὶς παρυφές τοῦ ὑφάσματος." ὅσο καὶ μὲ CHa ἢ ζῴδια, δηλαδὴ 
διάφορα, παραστατικὰ ἣ μή; διαχκοσμητικὰ θέματα στὰ ἐμφανέστερα 
, ~ / > 23 \ + ΓΕ. Ξ > 1 94 
τμήματα TOY φορεμάτων (Eix. 3).” To ἔνδυμα αὐτὸ εἶχε ἰωνικές, 
25 
περσικὲς καὶ τελετουργικὲς συνυποδηλώσεις."" Ὡστόσο, οὔτε οἱ χει- 


21. Σύμφωνα μὲ τὸν λεξικογράφο Πολυδεύκη: καὶ ἐσθῆτες μὲν τραγικαὶ ποικίλον — οὕ- 
tw γὰρ ἐκαλεῖτο ὃ χιτών --- τὰ δ᾽ ἐπιβλήματα ξυστίς, βατραχίς, χλανίς, χλαμὺς διάχρυ- 
σος, χρυσόπαστος, στατός, φοινικίς, τιάρα, καλύπτρα, μίτρα (4, 116). Ἴσως νὰ ὑπάρ- 
χει κάποια σύγχυση στὴν περιγραφὴ αὐτή, γιατὶ χλανὶς καὶ χλαμὺς εἶναι πράγματι 
εἴδη ἱματίων (ἐπιβλήματα), ἀλλὰ H ξυστὶς εἶναι καὶ εἶδος μακροῦ χιτώνα (ἔνδυμά τε 
ὁμοῦ καὶ περίβλημα καὶ χιτών [Πολυδ. 7, 49.3]7" τὸ ὄνομα ξυστίς ἀναφέρεται στὴν 
ἐπεξεργασία τῆς ἐπιφάνειας τοῦ ὑφάσματος). Ὅσο γιὰ τὰ ὀνόματα βατραχίς, φοινι- 
κίς, ἁλουργίς, πορφυρίς, κροκώτιον καὶ κροκωτὸς χιτών, ἀναφέρονται σὲ “ἐνδύματα 
ποὺ ὀνομάζονται ἀπὸ τὸ χρῶμα τους (αἱ δ᾽ ἀπὸ χρωμάτων ἐσθῆτες καλούμεναι [7, 
55-56]). BA. καὶ σημ. 22-23. 

22. Πβ. Πολυδεύκη 7, 62-63: Ai δὲ παρὰ tac bac παρυφαὶ καλοῦνται πέζαι καὶ πεζίδες, 
καὶ περίπεζα τὰ οὕτω περιυφασμένα: οἱ δὲ πεζοφόροι χιτῶνες ἢ οἷ ποδήρεις ἢ οἱ πέζας 
ἔχοντες. 

23. Ὃ δὲ κατάστικτος χιτών ἔστιν 6 ἔχων ζῷα ἢ ἄνθη ἐνυφασμένα- καὶ ζῳωτὸς δὲ χιτὼν 
ἐκαλεῖτο ὃ καὶ ζῳδιωτός (Πολυδ. 7, 55.4-5). Γιὰ τὶς ἐνυφασμένες διακοσμήσεις 
ἐνδυμάτων ποὺ ἀπεικονίζονται σὲ ἀθηναϊκὰ ἀγγεῖα, βλ. Ἕ. Π. Μανακίδου, “1στο- 
ρημένα υφάσματα. Mix κατηγορία μικρογραφικών παραστάσεων πάνω σε αττικά 
αγγεία", oto W.D. Coulson -- J.H. Oakley -- O. Palagia (ἐπιμ.). Athenian Potters and 
Painters. The Conference Proceedings, Oxbow Monographs 67, Ὀξφόρδη 1997, 297- 
308. 

24. IIB. τὸν ὁμηρωκὴ ἔκφραση: Ἰάονες ἑλκεχίτωνες (TA. 13. 685, "Yur. Ἀπόλ. 147, πβ. 
Oovx. 3, 104.4, κτλ.). 

25. ΠΡ. τὰ χωρία τοῦ Ἡροδότου: Πέρσαι μὲν ὧδε ἐσκευασμένοι" περὶ μὲν τῇσι κεφαλῇσι 
εἶχον τιάρας καλεομένους πίλους ἀπαγέας, περὶ δὲ τὸ σῶμα κιθῶνας χειριδωτοὺς ποικί- 
λους (Ἡρόδ. 7, 61). Ἐξυφήνασα Ἄμηστρις ἡ Ξέρξεω γυνὴ φᾶρος μέγα τε καὶ ποικίλον 
καὶ θέης ἄξιον διδοῖ Ξέρξῃ (Ἡρόδ. 7, 61° 9, 109). Γιὰ πολιτιστικὲς ἐπαφὲς μεταξὺ 
Ἀθηναίων καὶ Περσῶν, γενικότερα, καὶ τὴ δεκτικότητα τῶν Ἀθηναίων (καὶ ἄλλων 
Ἑλλήνων) σὲ πολιτιστικὰ δάνεια ἀπὸ τὴν Περσία, εἰδικότερα σὲ σχέση μὲ τὰ 
ἐνδύματα, BA. M.C. Miller, Athens and Persia in the Fifth Century BC: A Study in 
Cultural Receptivity, Cambridge 1997, 155-87. Ἡ Miller ἀναφέρει τὴν ὑπόθεση τοῦ 

οιδωτοὶ χιτῶνες, οὔτε τὰ ἐξίσου διακοσμημένα ἱμάτια, ἢ καὶ ἄλλα 
στοιχεῖα τῆς ἀμφίεσης τῶν ὑποκριτῶν, ὅπως οἱ κοντοὶ χιτῶνες ποὺ 
φοροῦσαν οἱ πιὸ δραστήριοι ἥρωες ἢ τὰ ψηλὰ ὑποδήματα (ἢ κνημῖ- 
δες; ποὺ φορεῖ ὁ Ἡρακλῆς στὸ ἀγγεῖο τοῦ Προνόμου (Εἰκ. 3), 
ἐξηγοῦνται μὲ ἀναφορὰ στὴν ὑποτιθέμενη ἀνατολικὴ καταγωγή TOUS 
ἢ σὲ ἐξίσου ὑποθετικὲς ἐπιδράσεις τοῦ τρόπου ἐπιδεικτικῆῇς ἀμφίεσης 
πλούσιων Ἀθηναίων (βλ. σημ. 25). Τέτοιες ἐξηγήσεις, μὴ ἀποδεί- 
ξιμες, ἂν καὶ ὄχι ἀπαραίτητα ἐντελῶς ἀναληθεῖς, ὑποτιμοῦν τὴ 
δραματική θεατρικὴ λειτουργία τῶν πολυτελῶν ἐνδυμάτων. εἶναι τὸ 
ἀντίστοιχο τῆς ἀναζήτησης τῆς ἀρχῆς τῶν προσωπείων σὲ τελετὲς 
λατρείας τοῦ Διονύσου ἢ ἄλλες παρόμοιες, καὶ κατόπιν τῆς διαιώνι- 
ONS τοὺς γιὰ πραχτικοὺς λόγους: γιὰ νὰ φαίνονται ἀπὸ μακριά, ἢ 
ἐπειδὴ τάχα ἐνίσχυαν τὴ φωνὴ τοῦ ἠθοποιοῦ.᾽7 Στὴν πραγματικό- 


A. Alféldi, ὅτι ὁ χειριδωτὸς χιτώνας τῶν ἠθοποιῶν κατάγεται ἀπὸ τὴν ἐνδυμασία 
τοῦ Πέρση βασιλιᾷὰ ὡς ἥρωα τοῦ Αἰσχύλου. Στὸν Αἰσχύλο, ἄλλωστε, ὁρισμένες 
ἀρχαῖες — ἀλλὰ μεταγενέστερες -- πηγὲς ἀποδίδουν τὴν τῆς στολῆς εὐπρέπειαν καὶ 
σεμνότητα, ἣν ζηλώσαντες οἱ ἱεροφάνται καὶ dadodyor ἀμφιέννυνται (Ἀθήν. 1, 21d). 
Γιὰ τὶς ἐνδυμασίες τῶν ἀρχαίων ἠθοποιῶν γενικότερα, BA. A.W. Pickard- 
Cambridge, The Dramatic Festivals of Athens, Ὀξφόρδη *1968, 197-204. 

26. Κατὰ τὴν Rosie Wyles στὸ ἄρθρο της γιὰ τὰ τραγικὰ κοστούμια, στὸν GVAAOYLKO 
τόμο: O. Taplin & R. Wyles (ἐπιμ.), The Pronomos Vase and Its Context, Ὀξφόρδη 
2010), 237. Ἡ Wyles ἔχει δίκιο ὅτι δὲν πρόκειται γιὰ κοθόρνους, ἐπειδὴ τὸ τμῆμα 
τῶν ὑποδημάτων ποὺ περιβάλλει τὶς κνῆμες εἶναι πολὺ ἐφαρμοστό (οἱ κόθορνοι 
ἦταν παροιμιωδῶς χαλαροί). Ὡστόσο, ἣ λεπτὴ γραμμὴ ποὺ χωρίζει τὰ δύο 
τμήματα βρίσκεται κάτω ἀπὸ τοὺς ἀστραγάλους καὶ δὲν διακρίνεται κανένα κενὸ 
ἀνάμεσα στὰ παπούτσια μὲ ἀνασηκωμένες μύτες καὶ τὶς “κνημῖδες." Γι᾿ αὐτὸ δὲν 
μπορεῖ νὰ ἀποκλειστεῖ τὸ ἐνδεχόμενο τῶν ὑψηλῶν ὑποδημάτων. 

27. Εἶναι χαρακτηριστικὸ ὅτι ὁ θεατρολόγος καὶ σκηνοθέτης, Gregory McCart, ἀρχί- 
ζει τὸ ἄρθρο tov, “Masks in Greek and Roman Theater” (στὸ M. McDonald & J.M. 
Walton [ἐπιμ.1, The Cambridge Companion to Greek and Roman Theatre, 2007), μὲ 
THY παρατήρηση OTL, ἐνῶ ξέρομε μὲ βεβαιότητα ὅτι τὸ προσωπεῖο ἦταν οὐσιῶδες 
στοιχεῖο τῆς ἀρχαίας παράστασης, εἶναι ἀπογοητευτικὸ πόσο λίγα ξέρομε γιὰ τὸν 
λόγο ποὺ τὰ προσωπεῖα υἱοθετήθηκαν (were adopted) καὶ γιὰ τὸν τρόπο ποὺ 
λειτουργοῦσαν μέσα στὸ θέατρο. Ἕνας ἄλλος ὅμως, ἐμπειρότερος, σκηνοθέτης, ὁ 
Peter Hall, δηλώνει ἀπερίφραστα ὅτι: “Ἄν ἔχετε διδαχθεῖ πὼς οἱ Ἕλληνες εἶχαν 
μάσκες ἐπειδὴ τὰ θέατρα ἦταν τόσο μεγάλα ὥστε δὲν θὰ μποροῦσες να δεῖς τὰ 
πρόσωπά τους, ἔχετε διδαχθεῖ λάθος. Ἂν ἔχετε διδαχθεῖ ὅτι οἱ Ἕλληνες φοροῦσαν 
μάσκες ἐπειδὴ ἦταν σὰν μεγάφωνα, γιὰ νὰ βοηθοῦν τὴν ἀκουστικότητα, ἔχετε 
διδαχθεῖ λάθος. Αὐτὰ τὰ δύο πράγματα εἶναι ἀπολύτως ἀναληθῇ. Ἢ ἑλληνωκὴ 

THTA, TH κουστούμια THY ὑποκριτῶν τῆς τραγωδίας ἦταν πλούσια 
καὶ πολυτελῇὴ ἐπειδὴ ἦταν θεατρικά." Ὅπως, ἀντίστοιχα, παράσταση 
τραγωδίας χωρὶς προσωπεῖα θὰ ἦταν ἀδιανόητη. 

Εἴδαμε πιὸ πάνω ὅτι ἣ θεατρικὴ λειτουργία τῶν προσωπείων 
ἦταν οὐσιαστική, γιατὶ ἀντιστοιχοῦσε πρὸς τὴ διαγραφὴ τῶν χαρα- 
κτήρων τοῦ δράματος καὶ τοὺς ἀναδείκνυς μέσα ἀπὸ τὶς συνυπο- 
δηλώσεις ποὺ ὑπέβαλλε στὸ κοινό. Μὲ τὸν ἴδιον ἀκριβῶς τρόπο λει- 
τουργοῦσε καὶ ἣ ἀμφίεση τῶν ὑποκριτῶν, ποὺ ἐκάλυπτε πλήρως 
τὸ σῶμα τους (μὲ ἐξαίρεση τὰ χέρια καὶ σὲ μερικὲς περιπτώσεις τὰ 
γόνατα): μὲ τὸ νὰ ἀνυψ ave τὸ ἐπίπεδο τῆς ὄψεως τῶν πραττόντων 
ἀπὸ ἐχεῖνο τῆς καθημερινότητας στὸ ὑψηλότερο καὶ πιὸ ἀφηρημένο 
τῶν βελτιόνων ἢ καθ᾽ ἡμᾶς, ποὺ ἔζησαν καὶ ἔδρασαν στὴν ἡρωικὴ 
ἐποχὴ τῆς ἱστορίας (προϊστορίας γιὰ μᾶς). Τὰ τραγικὰ πρόσωπα, ποὺ 
μεταχειρίζονταν λόγο ποιητικό (ἀκόμα καὶ τὰ μικρὰ παιδιά), ἐξέ- 
φραζαν τὰ ἔντονα συναισθήματά τοὺς μὲ τραγούδι (συχνὰ θρηνητιρκό, 


μάσκα ἦταν σὲ ἀνθρώπινη χλίμακα, πολὺ διακριτωκή καὶ πολὺ διφορούμενη. 
Ἦταν ἣ ρωμαϊκὴ μάσκα ποὺ ἦταν μεγαλόστομη καὶ τεράστια, καὶ διαμορφωμένη 
σὲ μιὰ πολὺ ἄκαμπτη ἔκφραση᾽ (BA. σημ. 1). Ἡ διατύπωση αὐτὴ τοῦ Peter Hall 
ὑποδηλώνει τὴν ἀντίθεσή του πρὸς τὶς θεωρίες ποὺ βλέπουν τὸ προσωπεῖο σὰν 
εἶδος “μεγαφώνου" ἣ σὰν μουσικὸ ὄργανο. κτλ., ἐπισκόπηση τῶν ὁποίων γίνεται 
ἀπὸ τὸν D. Wiles, Mask and Performance in Greek Tragedy: From Ancient Festival to 
Modern Experimentation, Cambridge 2007. BA. καὶ M. Coldiron, “Masks in the An- 
cient and Modern Theatre”, New Theatre Quarterly 18 (2002) 393-94. 

28. Γιὰ thy πολυχρωμία καὶ σπουδαιότητα τῶν θεατρικῶν ἐνδυμασιῶν ἤδη ἀπὸ τὴν 
ἀρχὴ τῶν παραστάσεων, BA. Green στὸ Theatre in Ancient Greek Society (BA. σημ. 
15), 163, 166. “Στὰ τελευταῖα χρόνια τοῦ πέμπτου αἰώνα", ὀπως γράφει, “τὰ 
τραγικὰ κουστούμια ἀρχισαν νὰ ἀπομακρύνονται ἀπ᾽ ὅ.τι θὰ μποροῦσε νὰ φοριέ- 
ται ἐκτὸς τῆς σκηνῆς, καὶ νὰ ἀναπτύσσουν τὴ δική τους κουλτούρα καὶ συμβάσεις 
μὲ τὰ δικά τους ἐπίπεδα σημασίας" (αὐτ.. σ. 174). BA. καὶ τὴ συμβολὴ τοῦ Green 
στὸ Greek and Roman Actors (ony. 2 παραπάνω), σ. 97. Δὲν θὰ μποροῦσε κανεὶς 
παρὰ νὰ συμφωνήσει μὲ τὸν εἰδικότατο ἀρχαιολόγο καὶ ἱστορικὸ τοῦ ἀρχαίου 
θεάτρου. μὲ μόνη ἐπιφύλαξη τὴν πολύ χαμηλὴ χρονολόγηση τῆς ἀπομάκρυνσης 
τῶν θεατρικῶν κουστουμιῶν ἀπὸ τὸν τρόπο ποὺ ντύνονταν οἱ Ἀθηναῖοι, ἐν ὄψει 
τῶν ἀρχαίων ἀναφορῶν στὰ θεατρικὰ ἐνδύματα τοῦ Αἰσχύλου (π.χ., Ap. Bato. 
1061-62: Ἀθήν. 214’ Πολυδεύκ. 7, 51.6, 60.12). 

29. Sifakis, “Children in Tragedy”, BICS 26 (1979) 67-80, καὶ “Τὰ παιδιὰ στὴν ἀρχαία 
τραγῳδία", Μελέτες γιὰ τὸ ἀρχαῖο θέατρο,  ράκλειο 2007, 85-116. 

ἂν καὶ ὄχι πάντα), στέκονταν ἀντικριστὰ πρὸς τοὺς θεατὲς ἡ καὶ 
κινοῦνταν μὲ κινήσεις μετρημένες ποὺ ἀντιστοιχοῦσαν στὴν ἔμμετρη 
καὶ συχνὰ συμμετριυκὴ ἐκφορὰ τοῦ λόγου τους, δὲν ἦταν δυνατὸ νὰ 
εἶναι ντυμένοι σὰν σύγχρονοι — πλούσιοι ἢ μή — πολίτες. 

Θὰ μποροῦσα νὰ ἐπικαλεστῷῶ παράλληλα ἀπὸ διάφορες θεατρικὲς 
παραδόσεις, ἀλλὰ θὰ περιοριστῶ σὲ ἕνα ἄλλο “κλασικὸ" θέατρο μὲ 
υυθολογικὲς πλοχές, ποὺ συχνὰ συγκρίνεται μὲ τὴν τραγωδία," τὸ 
Θέατρο Νῶ τῆς Ἰαπωνίας, οἱ ἀρχὲς τοῦ ὁποίου ἀνάγονται στὸν 14ον 
ai.). Τὰ δραματικὰ πρόσωπα καὶ ἐδῶ φοροῦν προσωπεῖα καὶ βα- 
ούτιμα, πολυτελῇ ἐνδύματα, τὰ παλαιότερα ἀπὸ τὰ ὁποῖα εἶναι 
σήμερα μουσειαχὰ ἀντικείμενα (Eix. 9-10). Ὡστόσο, καὶ στὸ κατὰ 
τρεῖς αἰῶνες μεταγενέστερο Καμπούκι, ὅπου τὰ προσωπεῖα ἔχουν 
ἀντικατασταθεῖ ἀπὸ παχὺ στρῶμα βαφῆς τοῦ προσώπου, ποὺ ἀφήνει 
τὰ μάτια καὶ τὸ στόμα νὰ κινοῦνται (ἀλλὰ ἀποκαλύπτει σχεδὸν ὅσο 
καὶ τὸ προσωπεῖο τὸν τύπο καὶ τὸ ἦθος τοῦ δραματικοῦ προσώπου). 
οἱ ἐνδυμασίες παραμένουν θεαματικὰ πλούσιες, παρὰ τὸν κατὰ πολὺ 
ἀστικότερο KAL λαϊκότερο χαρακτήρα τοῦ θεατρικοῦ εἴδους (Eix. 11). 
Ὅπως γράφει ἕνας μελετητὴς τοῦ σύγχρονου Καμπούχι, στὸ θέατρο 


30. Καὶ πάλι ὁ Peter Hall μᾶς δίνει μιὰ διεισδυτυκὴ παρατήρηση ἀπὸ τὴ σκοπιὰ τοῦ 
σκηνοθέτη ποὺ ἔχει ἀνακαλύψει τὴ σημασία καὶ λειτουργία τοῦ ἀρχαίου προσω- 
πείου: “Τὸ ἄλλο ἐνδιαφέρον πρᾶγμα σχετικὰ μὲ τὶς μάσκες εἶναι ὅτι δὲν μποροῦν 
νὰ κοιτάζουν ἣ μιὰ τὴν ἄλλη; στ᾿ ἀλήθεια δὲν μπορεῖς νὰ κατευθύνεις τὶς μάσκες" 
(βλ. σημ. 1). Ἀπὸ τὴ σκοπιά του ὡς ἀρχαιολόγου καὶ ἱστορικοῦ τοῦ θεάτρου, ὁ 
Richard Green περιγράφει τὴ μορφὴ τοῦ Ἀγγέλου στὴ γνωστὴ ἀγγειογραφία τοῦ 
Οἰδίποδα ἀπὸ κρατήρα τῶν Συρακουσῶν (Trendall -- Webster, Illustr. Gr. Drama, 
11.2.8: Green -- Handley, Hix. ἀπὸ τὸ doy. θέατρο. σελ. 45° Taplin, Pots ὦ Plays, ἀρ. 
22) ὡς ἑξῆς: “H χειρονομία (του) δείχνει καθαρὰ ὅτι ἀπευθύνεται στὸν βασιλιά, 
τὸν Οἰδίποδα, ἀλλὰ εἶναι γυρισμένος γιὰ νὰ ἀντικρίσει τὸν Death: παίζει γιὰ τὸ 
χκοινό" (Greek and Roman Actors [σημ.. 2], 108). 

31. Τὴν ἀρχὴ ἔκαμε 6 Albin Lesky: “Noh-Biihne und griechisches Theater”, Maia 15 
(1963) 38-44 (= Gesammelte Schriften [Βέρνη & Μόναχο, 1966] 275-280). Ba. 
ἐπίσης P. Amott, The Theatres of Fapan, Aovdivo 1969, Mae J. Smethurst, The Art- 
astry of Aeschylus and Zeami: A Comparative Study of Greek Tragedy and Né, 
Princeton NJ, 1989. IIB. καὶ τὴ χρήσιμη σύγκριση τοῦ Ὁ. Ley, “Aristotle’s Poetics, 
Bharatamuni’s Natyasastra, and Zeami’s Treatises: Theory as Discourse”, Asian 
Theatre fournal 17 (2000) 191-214. 

αὐτὸ “τὰ κοστούμια δὲν εἶναι ἁπλὸς ρουχισμός: εἶναι μέρος τῆς παρά- 
39 
στασης. 


Εἰκ. 9-10. Ἀριστερά: ἐπενδύτης (Uwagi) γυναικείου ρόλου τοῦ θεάτρου Νῶ, ἀπὸ χρυσο- 
ποίκιλτο μετάξι, τῆς περιόδου Edo, 1750-1850, στὸ Museum of Art τῆς Φιλαδέλφιας τῶν 
ΗΠΑ. Δεξιά: ἐπενδύτης τοῦ θεάτρου NG, ἀπὸ μετάξι καὶ μεταλλικὴ κλωστή, 1750-1800, 
στὴν Πινακοθήκη τοῦ Πανεπιστημίου Yale. (Pato. Museum of Art καὶ Πινακοθ. Yale). 


Τηρουμένων τῶν ἀναλογιῶν, ἣ σχέση τοῦ Καμπούκι μὲ τὸ Νῶ ἀντι- 
στοιχεῖ πρὸς τὴ σχέση τῆς Νέας κωμωδίας μὲ τὴν τραγωδία. Ἀξίζει 


32. Iwao Kamimura στὸ Shunji Ohkura, Kabuki Today. The Art and Tradition, Téxve 
2001, 152. Ἕνα πολὺ ὡραῖο παράδειγμα τῆς λειτουργίας τῆς ἐνδυμασίας, σὲ 
συνδυασμὸ μὲ τὴ μουσικὴ καὶ τὸν χορό, γιὰ τὴ θεατρικὴ ὑποδήλωση τοῦ συναι- 
σθήματος δίνει ὁ ίδιος συγγραφέας μὲ τὴν ἀκόλουθη περιγραφή: “Στὸ λεγόμενο 
Kyéganoko Musume Ὠδ)]δ]1, ἕνα ἀπὸ τὰ σπουδαιότερα μουσικὰ κομμάτια χοροῦ 
στὸ Καμπούχι, οἱ διάφορες φάσεις τῆς ἀγάπης μιᾶς γυναίκας παρουσιάζονται 
μέσα ἀπὸ μιὰ μουσικὴ σουΐτα. Κάθε ἀλλαγὴ φάσης ὑποδηλώνει μιὰ ψυχικὴ ἀλ- 
λαγή. Ὁ χορευτὴς ἀλλάζει ἐπίσης φορεσιὰ γιὰ κάθε νέα φάση. Ὅμως ἐνῶ τὸ 
χρῶμα τῆς φορεσιᾶς μεταβάλλεται, τὸ σχέδιό της μένει τὸ ἴδιο, ἂν καὶ μπορεῖ νὰ 
ὑπάρχουν μικρὲς παραλλαγές. Μὲ ἄλλα λόγια, ἕνα καὶ μόνο κοστούμι φαίνεται νὰ 
ἀλλάζει μὲ κάθε φάση τοῦ χοροῦ. Γιὰ νὰ ἐπιτευχθεῖ αὐτό. ἕνας kdken, ἢ βοηθὸς 
(σκηνῆς), τραβάει ἕνα κορδόνι πάνω στὸ κοστούμι καθὼς ὁ χορευτὴς κινεῖται, καὶ 
τὸ χοστούμι ποὺ ἦταν ὡς τότε ὁρατὸ “ξεφυλλίζεται᾽, ὥστε νὰ ἀποκαλύψει ἕνα 
ἄλλο διαφορετικοῦ χρώματος ἀπὸ κάτω. Ταυτόχρονα ἣ μουσικὴ εἰσέρχεται σὲ νέα 
φάση καὶ τὸ κοινὸ ἔχει τὴν αἴσθηση ὅτι μετέχει σ᾽ ἕνα ὄνειρο ποὺ ἀλλάζει μὲ 
μεγάλη ταχύτητα" (αὖτ. σ. 184, BA. ἐδῶ Εἰκ. 12). 

λοιπὸν νὰ παρατηρήσουμε ὅτι καὶ στὶς σχετικὰ λίγες ἀπεικονίσεις 
σκηνῶν Νέας κωμωδίας ποὺ σώζονται σὲ καλὴ κατάσταση — κυρίως 
ψηφιδωτά — συναντοῦμε, ἀπροσδόχκητα θὰ ἔλεγα, πλούσιες ἐνδυ- 
ὑασίες. Αὐτὸ ἰσχύει γιὰ τὰ τοὺς δύο πίνακες του Διοσκουρίδη ἀπὸ 
\ he \ \ > \ \ ~ > \ \ 
τὴν Πομπηΐα μὲ σκηνὲς ἀπὸ τὶς Συναριστῶσες (Kix. 11) καὶ τὴ Θεοφο- 
ἐ 38 

ρουμένη τοῦ Μενάνδρου." καὶ γιὰ τοὺς πολὺ μεταγενέστερους πίνακες 
> \ \ , οι (ΩΡ. 7 ~ , ” \ , » 
ἀπὸ τὰ δάπεδα τῆς “Οἰκίας τοῦ Μενάνδρου" στὴ Χωράφα τῆς 
Μυτιλήνης μὲ σκηνὲς ποὺ ἀποδίδονται μὲ ἐπιγραφὲς σὲ ἕνδεκα 
κωμωδίες τοῦ ποιητῇ. 


Εἰκ. 11. Ψηφιδωτό, μὲ τὴν ἐπιγραφὴ Εἰκ. 12. Ἠθοποιὸς τοῦ σύγχρονου 
ΔΙΟΣΚΟΥΡΙΔΗΣ ΣΑΜΙΟΣ ΕΠΟΙΗ͂ΣΕ, ἀπὸ Καμπούχι σὲ ρόλο ἐρωτευμένης νέας 
τὴν Πομπηία στὸ Μουσεῖο τῆς Νεάπολης᾽ γυναίκας (βλ. σημ. 39). 


εἰκονίζει σκηνὴ ἀπὸ τὴν πρώτη πράξη τῆς 
κωμωδίας τοῦ Μενάνδρου Συναριστῶσαι (βλ. 
σημ. 33). 


33. Τὰ ψηφιδωτὰ τοῦ Διοσκουρίδη ἔγιναν ἴσως τὸν πρῶτο αἰώνα π.Χ.. ἀλλὰ ἀνάγο- 
νται σὲ πρώιμα ἑλληνιστικὰ πρότυπα, BA. T.B.L. Webster, Monuments Illustrating 
New Comedy, 31 ἔκδ. ἀναθ. καὶ ἐπηυξ. ἀπὸ τοὺς J.R. Green καὶ A. Seeberg (BICS 
Suppl. 50.1-2) Aovdive 1995, τόμ. 1, o. 94, XZ 37, 39, τόμ. 2, σ. 186, 3DM 1-2. 
BA. ἐπίσης Webster & A.D Trendall, Illustrations of Greek Drama, Aovdivo, 1971, 
o. 145, V. 1-4, καὶ Green & E.W. Handley, Εἰκόνες ἀπὸ τὸ ἀρχαῖο ἑλληνικὸ θέατρο. 
Ἡράχκλειο 1995, oo. 82-84, εἰς. 50 (Συναριστῶσαι: Γυναῖκες ποὺ παίρνουν τὸ 
πρωινό τους). 

Σὲ κάθε πίνακα εἰκονίζονται σχεδὸν κατ᾽ ἐνώπιον τρεῖς χαρακτῆρες, 
τῶν ὁποίων τὰ ὀνόματα ἐπιγράφονται, ἐπίσης, στὶς ἕξι ἀπὸ τὶς 
ἕνδεκα παραστάσεις. Εἶναι πολὺ ἐνδιαφέρον ὅτι στὶς ὄψιμες αὐτὲς 
ἀπεικονίσεις (τέλη τοῦ 3ov ai. UX. ἢ καὶ ἀργότερα). ὄχι μόνο οἱ 
γέροντες, ἀλλὰ καὶ οἱ νέοι ἄνδρες καὶ οἱ δοῦλοι φοροῦν ποδήρεις χιτῶ- 
veg μὲ διακοσμήσεις. “H ἀκραία αὐτὴ σύμβαση, ποὺ ἀπομακρύνει 
ἀκόμα. περισσότερο τὰ θεατρικὰ κουστούμια ἀπὸ τὴν πραγματικὴ 
ἀμφίεση τῶν ἀντίστοιχων χαρακτήρων στὴν Ἀθήνα ἢ ἄλλα μεγάλα 
ἀστικὰ κέντρα τῆς ἑλληνορωμαϊκῆς ἀρχαιότητας, ἀντιστοιχεῖ μὲ τὴν 
ἀνάλογη ὑπερβολὴ στὶς ἐνδυμασίες τοῦ σύγχρονου Καμπούκι, ἐπίσης 
ἀπομακρυσμένου κατὰ τρεῖς καὶ περισσότερο αἰῶνες ἀπὸ τὴν ἐποχὴ 
τῆς ἀκμῆς του (BA. σημ. 32 καὶ Εἰ). 12). 


O ΤΉΛΕΦΟΣ TOY ΕΥ̓ΡΙΠΙΔῊ ΚΑΙῊ ΔΙΑΚΩΜΩΔΗΣΗ 
TOY ΑΡΙΣΤΟΦΑΝΗ 


Ὑπὸ τὸ φῶς τῆς προηγούμενης συζήτησης μποροῦμε ἴσως νὰ ἀντι- 
ληφθοῦμε καλύτερα τὴν ἐπιμονὴ τοῦ Ἀριστοφάνη στὴ σάτιρα τοῦ 
Εὐριπίδη γιὰ τὰ “κουρέλια" (δάκια, δακώματα, τρύχη, λακίδες, σπάρ- 
γανα [= ταινίες, ἐπίδεσμοι]) μὲ τὰ ὁποῖα, ὅπως φαίνεται, ἔντυσε ὁ 
τραγικὸς ποιητὴς τὸν Τήλεφο στὴν ὁμώνυμη τραγωδία. Ὁ Τήλεφος 
ἦταν βασιλιὰς τῆς Μυσίας ἀπὸ μεγάλη γενιά: γιὸς τοῦ Ἡρακλῇ καὶ 
τῆς Αὔγης (κόρης τοῦ βασιλιὰ τῆς Τεγέας Ἀλέου), μυθικὸς ἱδρυτὴς 
τῆς Περγάμου, ὅπου καὶ λατρευόταν ὡς ἡμίθεος (Παυσαν. 3, 26.10° 


34, 5. Charitonidis, L. Kahil, R. Ginouvés, Les mosaiques de la Maison du Ménandre a 
Mytiléne, (Antike Kunst, 6. Beiheft 1970) 12-13- Webster, Monuments Illustrating 
New Comedy (Bd. σημ. 33), τόμ.1. oo. 88 xé&., XZ 7, κέξ.. τόμ. 2, 6. 469, 6DM 2. 

35. Λεπτομερὴς περιγραφὴ τῶν προσωπείων στὸ Les mosaiques de la Maison du 
Ménandre, oo. 63-73, τῶν ἐνδυμασιῶν στὶς oo. 74-83. Ἐπειδὴ πολλὰ ἀπὸ τὰ 
στοιχεῖα τῶν ἀπεικονίσεων ἐπανέρχονται ἀπὸ πίνακα σὲ πίνακα (δηλαδὴ ἀπὸ ἔργο 
σὲ ἔργο, ἀνάλογα μὲ τοὺς τυπικοὺς δραματικοὺς χαρακτῆρες ποὺ ἀπεικονίζοντα!). 
εἶναι μᾶλλον βέβαιο ὅτι οἱ ψηφοθέτες δὲν ἐργάστηκαν ἀπὸ μνήμης, ἀλλὰ 
χρησιμοποίησαν ἀνθίβολα (σχεδιαστικὰ ὑποδείγματα), τὰ ὁποῖα εἶχαν τὴν ἔμμεση 
καταγωγή τοὺς σὲ παραστάσεις τοῦ Μενάνδρου κατὰ τοὺς αὐτοκρατο-ρικοὺς 
χρόνους (ὄχι κατ᾽ ἀνάγκην στὴ Μυτιλήνη). 

5, 13.3.9) τουλάχιστον ἀπὸ τὰ χρόνια τῶν Ἀτταλιδῶν. Ὁ Παυ- 
σανίας, ἐπίσης, ἀναφέρει ὅτι στὸ Παρθένιον ὄρος κοντὰ στὴν Τεγέα, 
ὅπου γεννήθηκε ὁ ἥρωας," τέμενος δείκνυται Τηλέφου (καὶ ὁ Καλλίμα- 
χος ὀνομάζει τὸ Παρθένιον ἱερὸν ὄρος Αὔγης). a 

Ἦταν. ἑπομένως, ὁ Τήλεφος, ὄ Οχι μόνο ἕνας μεγάλος 1 ἥρωας, ἀλλὰ 
καί, κατὰ τὸν Ἀριστοτέλη, ὁ μῦθος του ἦταν ἰδιαίτερα πρόσφορος γιὰ 
διασκευὴ σὲ πλοκὴ τραγωδίας σύμφωνα τὶς ἀρχὲς ποὺ ὁ ἴδιος ἀ avo 
πτύσσει GTO χεφάλαιο 13. τῆς Ποιητικῆς. χαταλήγοντας μὲ τὴ δια- 
πίστωση ὅτι τεκμήριο τῆς ὀρθότητας τῶν ἀρχῶν ἐκείνων εἶναι αὐτὸ 
ποὺ ἤδη συμβαίνει: πρῶτον μὲν γὰρ οἱ ποιηταὶ τοὺς τυχόντας μύθους 
ἀπηρίθμουν, νῦν δὲ περὶ ὀλίγας οἰκίας ai κάλλισται τραγῳδίαι συντίθενται, 
οἷον περὶ Ἀλκμέωνα καὶ Οἰδίπουν καὶ Ὀρέστην καὶ Μελέαγρον καὶ Θυέ- 
στην καὶ Τήλεφον καὶ ὅσοις ἄλλοις συμβέβηκεν ἢ παθεῖν δεινὰ ἢ ποιῆσαι 
(1453a 17-22). Τραγωδίες ἐμπνευσμένες ἀπὸ τὸν μῦθο τοῦ Τηλέφου, 
μὲ τοὺς τίτλους Τήλεφος καί Μυσοί, ἔγραψαν οἱ τρεῖς μεγάλοι 
τραγικοὶ καὶ πολλοὶ ἄλλοι. ἢ Ἀλλὰ ὁ Ἀριστοφάνης διακωμωδεῖ τὸν 
Εὐριπίδη, σὰν νὰ ἦταν ὁ πρῶτος καὶ μόνος τραγικὸς ποιητὴς ποὺ 
παρουσίασε τὸν βασιλιὰ ἀπὸ τὴ Μυσία στὸ θέατρο ὡς ρακένδυτο 
ζητιάνο (Ay. 412-34, πβ. Bato. 842, ὅπου ὁ Αἰσχύλος ἀποκαλεῖ τὸν 
Εὐριπίδη πτωχοποιὸν καὶ δακιοσυρραπτάδηγ). 

Ὅταν ὅμως διδάχθηκε ὁ Τήλεφος τοῦ Εὐριπίδη (438 π.Χ.), εἶχαν 
προηγηθεῖ ὄχι μόνο ὁ Τήλεφος. ἀλλὰ καὶ ὁ Φιλοκτήτης καὶ οἱ Πέρσαι 
τοῦ Αἰσχύλου. Στὸ παλαιότερο μάλιστα ἀπὸ τὰ σωζόμενα ἔργα τοῦ 
Αἰσχύλου, ὁ Ξέρξης ἐμφανίζεται ἀξιοθρήνητος πρὸς τὸ τέλος τῆς 
τραγωδίας nal ἀρχίζει τὸν κομμό., ποὺ μοιράζεται μὲ τὸν Χορὸ ὡς τὸ 


36. Προσφάτως μάλιστα, ἣ Ἀμερικανίδα ἀρχαιολόγος, Pamela A. Webb, ὑποστήριξε 
ὅτι ὁ περίφημος Βωμὸς τοῦ Διὸς στὴν Πέργαμο λειτουργοῦσε καὶ ὡς ἡρῷον τοῦ 
Τηλέφου: “The Functions of the Sanctuary of Athena and the Pergamon Altar (the 
Heroon of Telephos) in the Attalid Building Program”, στὸ Κι]. Hartswick & M.C. 
Sturgeon (ἐπιμ.), Στέφανος. Studies in Honor of Brunilde Sismondo Ridgeway, Φι- 
λαδέλφια 1998, 241-54. 

37. Εὐρ. Τήλεφος. ἀρχὴ προλόγου: Αὔγη yao Ἀλέου παῖς με τῷ Τιρυνθίῳ / τίκτει λα- 
θραίως Ἡρακλεῖ" ξύνοιδ᾽ ὄρος, Παρθένιον, ἔνθα μητέρ᾽ ὠδίνων ἐμήν, ἔλυσεν Εἰλείθυια, 
γίγνομαι 6° ἐγώ (ἀπ. 696, 4-7 Kann.). 

38. Παυσ. 8, 54.6.12. ΚΚαλλίμ. Hic Δῆλον. 70. 

39. Ὁ Ἀγάθων χαὶ ὁ Ἰοφῶν, τὸν πέμπτον αἰώνα of Κλεοφῶν, Μοσχίων καὶ Νικό- 
μᾶχος, τὸν τέταρτο καὶ τὸν τρίτο αἰώνα. 

τέλος τοῦ ἔργου, μὲ τὶς λέξεις: ἰώ ἰώ, δύστηνος ἐγὼ ... (908). Ἀργότερα 
δείχνει τὴ φορεσιά του: ὁρᾷς τὸ λοιπὸν τόδε τᾶς ἐμᾶς στολᾶς; (βλέπεις τί 
ἔχει ἀπομείνει ἀπὸ τὴ φορεσιά μου; [1018]) καὶ πέπλον δ᾽ ἐπέρρηξ᾽ ἐπὶ 
συμφορᾷ κακοῦ (ἔσκισα τὸν πέπλο μου σὰν μᾶς βρῆκε τὸ κακό 
[1030]). Κι ἀκόμα Cyt& ἀπὸ τὸν Χορὸ νὰ πράξει τὸ ἴδιο: πέπλον δ᾽ 
ἔρεικε κολπίαν ἀκμῇ χερῶν. | (Xo.) Avia, ἀνία (σκίσε τὸν πέπλο στὸν 
κόρφο Gov μ᾽ ὅλη τὴ δύναμη τῶν χεριῶν σου. / [Xo.] Θλίψη, θλίψη 
[1060]). Πρέπει ὅμως νὰ ἐκληφθοῦν τὰ παραπάνω χωρία κατὰ 
κυριολεξίαν; Νομίζω πὼς ὄχι. Πρῶτα πρῶτα, ἣ ἀπάντηση τοῦ Χοροῦ 
στὴν προτροπὴ τοῦ Ξέρξη νὰ κορυφώσει τὸν θρῆνο σκίζοντας τοὺς 
πέπλους του δὲν ὑποδηλώνει ἀνταπόχκριση. Ἔπειτα, πῶς θὰ μπο- 
povce ἣ ἐμφάνιση τοῦ νυκημένου Πέρση βασιλιὰ ποὺ θρηνεῖ γοερά -- 
δηλαδὴ τραγουδεῖ πλαισιωμένος ἀπὸ τὸν Χορό — νὰ μοιάζει μὲ τὴν 
ἐμφάνιση ἑνὸς ἐξαθλιωμένου κοινοῦ θνητοῦ; Οὔτε καὶ θὰ μποροῦσε, 
ὅμως, στὴ συγκεκριμένη δραματικὴ περίσταση νὰ εἶναι βασιλικὴ καὶ 
μεγαλοπρεπής. Εἶναι φανερὸ ὅτι ἔχομε νὰ κάνομε μὲ μιὰ θεατρικὴ 
σκηνὴ ποὺ βρίσκεται στοὺς ἀντίποδες TOD ρεαλισμοῦ, καὶ τὸ κλειδὶ 
γιὰ νὰ τὴν προσεγγίσουμε μᾶς τὸ δίνει ὁ Αἰσχύλος ὡς χαρακτήρας 
τοῦ Ἀριστοφάνη στοὺς Βατράχους., ἀπευθυνόμενος στὸν Εὐριπίδη: 


(Α1.) Κἄλλως εἰκὸς τοὺς ἡμιθέους τοῖς δήμασι μείζοσι χρῆσθαι" 

καὶ γὰρ τοῖς ἱματίοις ἡμῶν χρῶνται πολὺ σεμνοτέροισιν. 

Ἁμοῦ χρηστῶς καταδείξαντος διελυμήνω ob. (EY.) Τί δράσας; 

(AL.) Πρῶτον μὲν τοὺς βασιλεύοντας δάκι᾽ ἀμπισχών, iv’ ἐλεινοὶ 

τοῖς ἀνθρώποις φαίνοιντ᾽ εἶναι. (Bate. 1060-64) 


(Ai.) Kat οὕτως ἢ ἄλλως εἶναι φυσικὸ of ἡμίθεοι νὰ μεταχειρίζονται πιὸ 
μεγάλους λόγους" | γιατὶ καὶ τὰ ροῦχα τοὺς εἶναι πολὺ πιὸ μεγαλόπρεπα ἀπὸ 
τὰ δικά μας. | Πράγματα ποὺ ἐγὼ δίδαξα καθὼς ἔπρεπε, ἀλλὰ ἐσὺ τά ᾽'καμες 
χάλια. (Εὐ.) Τί ἔκαμα δηλαδή; | (Αἰ.) Πρῶτα πρῶτα, τύλιξες τοὺς βασιλιάδες 
μὲ κουρέλια, γιὰ νὰ φαίνονται ἀξιολύπητοι στοὺς ἀνθρώπους. 


Ὁ Ἀριστοφάνης, λοιπόν, ἐπικρίνει διὰ στόματος Αἰσχύλου τὸν ρεα- 
\ τῶ 3 , 40 τὰ 2 \ \ ws ᾿ 9 \ \ \ 
λισμὸ τοῦ Εὐριπίδη.“ Δυστυχῶς αὐτὸ δὲν μᾶς εἶναι ἀρκετὸ γιὰ νὰ 


40. Ἄσχετο ἂν ὁ πρεσβύτερός του Κρατῖνος εἶχε σατιρίσει τὸν Ἀριστοφάνη σὰν μι- 
υητὴ τοῦ Εὐριπίδη: Τίς δὲ σύ; κομψός τις ἔροιτο θεατής. / Ὑπολεπτολόγος, γνωμι- 
διώκτης, εὐριπιδαριστοφανίζων (Ιζρατ. 342 Kassel-Austin). 

φανταστοῦμε πῶς μπορεῖ νὰ ἦταν ντυμένος ὁ Τήλεφος στὶς πιὸ σχη- 
ματοποιημένες παραστάσεις τοῦ Αἰσχύλου ἢ τοῦ Σοφοκλῇ ἀπὸ τὴ 
ρεαλιστικότερη τοῦ Εὐριπίδη. 

Ἕνα χωρίο, ὡστόσο, ἀπὸ τὸν Οἰδίποδα ἐπὶ Κολωνῷ μᾶς δίνει μιὰ 
νύξη σχετικὰ μὲ τὴν ἐμφάνιση ἐπὶ σκηνῆς μεγάλων ἡρώων ποὺ βρί- 
σκονταν σὲ ὀδυνηρὴ θέση. Στὴν ἀφήγησή Tov γιὰ τὸν τρόπο ποὺ ὁ 
Οἰδίπους ἑτοιμάστηκχε γιὰ τὸ τέλος του, ὁ Ἄγγελος τὸν περιγράφει νὰ 
κάθεται κοντὰ σὲ μυθικὰ καὶ μυστικὰ ὁρόσημα στὸ ἄλσος τοῦ Κολω- 
vod, καὶ κατόπιν νὰ ἐλευθερώνεται ἀπὸ τὴ βρώμικη φορεσιά τοὺ χκαὶ 
νὰ ζητᾶ ἀπὸ τὶς κόρες του νὰ τοῦ φέρουν νερὸ ἀπὸ κάποια πηγὴ γιὰ 
νὰ λουστεῖ καὶ νὰ κάμει νεκρικὲς χοές: 


καθέξετ᾽- εἶτ᾽ ἔλυσε δυσπιγεῖς στολάς, 
κἄπειτ᾽ ἀΐύσας παῖδας ἠνώγει δυτῶν 
ὑδάτων ἐνεγκεῖν λουτρὰ καὶ χοάς ποθεν. (1597-99) 


Μιὰ συνώνυμη ἔκφραση πρὸς τὸ δυσπινεῖς στολάς συναντοῦμε στὸν 
Ἀριστοφάνη: 


ἀλλ᾽ ἦ τὰ δυσπινῆ θέλεις πεπλώματα, 
ἃ Βελλεροφόντης εἶχ᾽ ὃ χωλὸς οὑτοσί; (Ay. 426-27) 


Εἶναι στίχοι ποὺ λέει ὁ Εὐριπίδης στὸν Δικαιόπολι, δείχνοντάς του 
κάποιο προσωπεῖο (pace Olson). Kat οἱ δύο λέξεις, δυσπινής (= ρυ- 
παρός: δυστπίνος) καὶ πεπλώματα (ποιητικὴ μορφὴ τοῦ πέπλος) 
ἀπαντοῦν κυρίως σὲ τραγικὰ χωρία κι ἀπὸ ἐκεῖ ἔχουν περάσει στὸν 
Ἀριστοφάνη καὶ τὰ σχόλιά του, στὰ σχόλια τοῦ Αἰσχύλου (ἣ δεύ- 
τερὴ), καὶ σὲ λεξικά (Σουΐδας, Ψευδο-Ζωναρᾶς)." Φαίνεται ὅμως ὅτι 
δὲν εἶναι μόνο ποιητικὲς οἱ παραπάνω ἐχφράσεις, ἀλλὰ καὶ κάτι 
περισσότερο: ἄτυποι τεχνικοὶ ὅροι ποὺ ἀναφέρονται στὴν ἐμφάνιση 
τῶν τραγυκῶν ὑποκριτῶν. Πιὸ συγκεκριμένα, τὸ ἐπίθετο δυσπινής 
ἀναφέρεται πάντοτε -- μὲ μία μόνο ἀξιοπρόσεκτη ἐξαίρεση -- σὲ 
θεατρικὰ κουστούμια ἠθοποιῶν,. οἱ ὁποῖοι ὑποδύονται σπουδαῖα πρό- 
CWT ποὺ βρίσκονται σὲ δεινὴ θέση. Evderxtixd εἶναι τὸ παρακάτω 
χωρίο ἀπὸ τὸ Ὀνομαστικὸν τοῦ Πολυδεύκη: 


41. Ἧ φράση δυσπινῆ πεπλώματα ἔχει ἀποθησαυρισθεῖ ὡς ἀδέσποτο τραγικὸ ἀπό- 
σπασμα (ἀρ. 42 Ν). 

Kai σκευὴ μὲν ἣ τῶν ὑποκριτῶν στολή. (...) Οἱ δ᾽ ἔν δυστυχίαις ὄντες ἢ 
λευκὰ δυσπινῆ εἶχον, μάλιστα οἷ φυγάδες, ἢ φαιὰ ἢ μέλανα ἢ μήλινα ἢ γλαύ- 
κινα" δάκια δὲ Φιλοκτήτου καὶ Τηλέφου ἡ στολή. (...) τῆς (γυναικός) δ᾽ ἐν 
συμφορᾷ ὃ μὲν συρτὸς μέλας, τὸ δὲ περίβλημα γλαύκινον ἢ μήλινον (4.115. 
4.117, 4.118). 


Σκευὴ ὀνομαζόταν ἣ ἐνδυμασία τῶν ὑποκριτῶν. [...] Ὅσοι βρίσκονταν σὲ 
χαταστάσεις δυστυχίας εἶχαν ἐνδύματα ἢ λευκὰ ρυπαρά --- κυρίως οἱ φυγάδες 
- ἢ σταχτιὰ ἣ μαῦρα ἢ ὑποκίτρινα ἢ γκρὶ-μπλέ: ράκη ὅμως ἦταν ἣ ἐνδυμασία 
τοῦ Φιλοκτήτη καὶ τοῦ Τηλέφου. [..1 Ὁ συρτὸς (μακρὸς χιτώνας) τῆς 
γυναίκας σὲ συμφορὰ ἦταν μαῦρος καὶ τὸ ἐπίβλημα γκρὶ-μπλέ ἢ ὑποκίτρινο. 


Εἶναι πολὺ ἐνδιαφέρον ὅτι ὁ Πολυδεύκης, ἢ μᾶλλον ἣ ἑλληνιστικὴ 
πηγή Tov ἐδῶ, ἀναφέρει ἕναν ὁλόκληρο κώδικα χρωματικῶν δια- 
βαθμίσεων, ἀπὸ τὸ λερωμένο λευκὸ καὶ τὸ ὑποκίτρινο τοῦ μήλου ὡς 
τὸ σταχτί, τὸ γχκρὶ-μπλὲ καὶ τὸ μαῦρο, ποὺ χαραχτήριζαν τὴν ἐμ- 
φάνιση ἐπὶ σκηνῆς τῶν ἐν δυστυχίαις. Πρόκειται γιὰ κάτι ἀνάλογο 
δηλαδή, ἂν καὶ πολὺ ἁπλούστερο, πρὸς τὴ χρήση τῶν χρωμάτων στὸ 
ἰχπωνικὸ Καμπούκι (BA. σημ. 32). Σύμφωνα μὲ τὴν ἴδια μαρτυρία, τὰ 
δάκια εἶχαν καθιερωθεῖ ὡς στολὴ τοῦ Τηλέφου καὶ τοῦ Φιλοκτήτη, 
προφανῶς μετὰ τὴ διδασκαλία τοῦ Τηλέφου ἀπὸ τὸν Εὐριπίδη (καὶ 
ἀργότερα ἄλλων ἔργων τοῦ ποιητῇ: Βελλεροφόντης, Oiveds, Φιλο- 
κτήτης, Φοῖνιξ. πβ. Ap. Ay. 418-29). 

Τέλος, ἣ ἐξαίρεση τῆς χρήσης τοῦ ὅρου δυσπινής, ποὺ σημείωσα 
λίγο πιὸ πάνω. ἐντοπίζεται σὲ ἕνα χωρίο ἀπὸ τοὺς Βίους σοφιστῶν τοῦ 
Φλαβίου Φιλοστράτου (2, 567.8-568.9), ὅπου διαβάζομε ὅτι ὁ Ἀρι- 
στοκλῆῇς ἀπὸ τὴν Πέργαμο (2ος ai. μ.Χ.) ἄρχισε πολὺ νέος νὰ σπου- 
δάζει τοὺς ἀπὸ τοῦ Περιπάτου λόγους, ὥσπου σχετίσθηχκε μὲ τὸν 
Ἡρώδη τὸν Ἀττικὸ καὶ ἔκτοτε προτίμησε νὰ ἀκολουθήσει τὴν καριέ- 
ρα. τοῦ ρήτορα καὶ σοφιστῇ. Ὅσον καιρὸ λοιπὸν ἐφιλοσόφει, ἦταν στὴν 
ὄψη αὐχμηρός (ξερακιανός, βρώμικος), τραχὺς τὸ εἶδος (μὲ μορφὴ 
ἀγριωπή), δυσπινὴς τὴν ἐσθῆτα (μὲ βρώμικα ροῦχα). Ὅταν ὅμως ἐς 
τοὺς σοφιστὰς μετερρύη (μεταπήδησε), ὅπως γράφει ὁ Φιλόστρατος, 


42. Ἂν καὶ αὐτὸ δὲν ἐπαληθεύται ἀπὸ τὸν Λουκιανό: ὅμοιοι μάλιστα φαίνονται τοῖς 
τραγικοῖς ὑποκριταῖς, ὧν πολλοὺς ἰδεῖν ἔνεστι τέως μὲν Κέκροπας δῆθεν ὄντας ἢ Σισύ- 
φους ἢ Τηλέφους, διαδήματα ἔχοντας καὶ ξίφη ἐλεφαντόκωπα καὶ ἐπίσειστον κόμην καὶ 
χλαμύδα χρυσόπαστον... ([Ὄνειρος ἢ Ἀλεκτρυών, 26. 10-14). 

ἔβγαλε ἀπὸ πάνω του τὴν ἀγριάδα τῶν ρύπων (τὸν αὐχμὸν ἀπετρίψατο) 
καὶ ἔμπασε στὴ ζωή Tov ὅλες τὶς ἀπολαύσεις: λύρες, αὐλούς, τραγού- 
δια" κι ἄρχισε ἀπερίσκεπτα νὰ συχνάζει στὰ θέατρα καὶ νὰ ἀποζητὰ 
τὸν ἀπόηχό τους (ἀτάκτως ἐς τὰ θέατρα ἐφοίτα καὶ ἐπὶ τὴν τούτων ἠχώ). 

Αὐτὸ ποὺ ἔχομε ἐδῶ εἶναι ἣ μεταφορὰ ἑνὸς θεατρικοῦ ὅρου στὴν 
περιγραφὴ τῆς ζωῆς ἑνὸς ἀνθρώπου ποὺ ἐθεάτριζε ἐπιδεικτικὰ τὶς φι- 
λοσοφικές του φιλοδοξίες μὲ τὸ ντύσιμο καὶ τὴν ἐμφάνισή TOV γενικό- 
τερα. Ὅταν μεταπήδησε στὴ δευτέρα σοφιστική." ὁ Ἀριστοκλῆς ἀπέ- 
βαλε τὴν δυσπινῆ του ἐσθῆτα. Ἀλλὰ ὁ Φιλόστρατος δὲν μᾶς λέει ἂν 
υἱοθέτησε νέους τρόπους θεατρικότητας ποὺ νὰ συμβαδίζουν μὲ τὴν 
ἐπιδεικτυκὴ ρητορική. 

Ἡ μελέτη τῆς θεατρικότητας εἶναι μιὰ σχετικὰ νέα περιοχὴ τῆς 
κοινωνικῇῆς ἱστορίας ποὺ ξεφεύγει ἀπὸ τὸ πλαίσιο αὐτῆς τῆς με- 
λέτης.“ Ἀλλὰ θεωρῶ χρήσιμο νὰ ὑπενθυμίσω τὴ μεταφορικὴ περι- 
γραφὴ ἀπὸ τὸν Πλούταρχο τῆς φυγῆς τοῦ Δημητρίου τοῦ Πολιορκητὴ 
ἀπὸ τὸ πεδίο τῆς ἐπικείμενης μάχης μὲ τὸν Πύρρο (κοντὰ στὴ Βέ- 
porn), ποὺ κατέληξε στὴ φυγή του καὶ ἀπὸ τὴ Μακεδονία (288 π.Χ.). 
Μὲ ὅρους καθαρὰ θεατρικούς, ποὺ μπορεῖ νὰ εἶναι εἰς βάρος τῆς ἱστο- 
ουκῆς ἀκρίβειας ἀλλὰ δίνουν ἔντονη αἴσθηση δραματικότητας, ὁ 
Πλούταρχος διηγεῖται ὅτι, ὅταν τοῦ εἶπαν πώς οἱ Μακεδόνες εἶχαν 
κουραστεῖ νὰ πολεμοῦν ὑπὲρ τῆς ἐκείνου τρυφῆς καὶ πὼς ἔπρεπε νὰ φύ- 
γει γιὰ νὰ σωθεῖ, ὁ Δημήτριος παρελθὼν ἐπὶ σκηνήν, ὥσπερ οὐ βασιλεύς, 
ἀλλ᾽ ὑποκριτής, μεταμφιέννυται χλαμύδα φαιὰν ἀντὶ τῆς τραγικῆς ἐκείνης, 
καὶ διαλαθὼν ὑπεχώρησεν (μπαίνοντας στὴ σκηνή [του]. ὄχι σὰν βασι- 
λιὰς ἀλλὰ σάν [νὰ ἦταν] ἠθοποιός, ἀλλάζει ροῦχα βάζοντας μιὰ χλα- 
υύδα σταχτιὰ ἀντὶ τῆς τραγικῆς ἐκείνης [δηλ. πορφυρῆς ἢ μεγαλόπρε- 
Tens], καὶ χωρὶς νὰ τὸν ἀντιληφθοῦν ἔφυγε κρυφά [4ημ. 44.9-10]).” 

Τὸ φαιόν, θυμόμαστε, ἦταν χρῶμα ποὺ φοροῦσαν τὰ τραγικὰ πρό- 
σωπα ἐν δυστυχίαις. 


43. Ὁ ὅρος αὐτὸς ὀφείλεται στὸν Φιλόστρατο, Βίοι cog. 1, 507.2. 

44. Βλ. τώρα τὸ ἐξαίρετο πρόσφατο ἔργο τοῦ Ἄγγελου Χανιώτη, Θεατρικότητα καὶ 
δημόσιος βίος. ΠΠανεπιστημιακὲς Exddcerc Κρήτης, Ἡράκλειο 2009. 

45. Ὁ Καβάφης ἀπομακρύνεται λίγο ἀπὸ τὸ γράμμα τοῦ Πλουτάρχου, ἀλλὰ ἀποδίδει 
θαυμάσια τὸ πνεῦμα τῆς περιγραφῆς: Mé ροῦχ᾽ ἁπλὰ Λντύθηκε γρήγορα καὶ ξέφυγε. / 
Κάμνοντας ὅμοια σὰν ἠθοποιός ποὺ ὅταν 4 παράστασις τελειώσει, , ἀλλάζει φορεσιὰ κι 
ἀπέρχεται (“O Βασιλεὺς Δημήτριος). 

